Vlada Crne Gore je na održanoj 138. sjednici kojom je predsjedavao predsjednik Duško Marković utvrdila Predlog zakona o javno – privatnom partnerstvu s izvještajem s javne rasprave. Cilj novog zakona, kojim se jedinstveno uređuje ova oblast, je, prvenstveno, kreiranje ambijenta za rast projekata javno-privatnog partnerstva, poboljšanje kvaliteta usluga i poslova od javnog interesa, kao i ekonomski rast i stvaranje uslova za nova zapošljavanja.\nU okviru usaglašavanja nacionalnog zakonodavstva sa propisima Evropske unije, Vlada je utvrdila:\nPredlog zakona o kreditnim institucijama,\nPredlog zakona o sanaciji kreditnih institucija,\nPredlog zakona o zaštiti depozita i\nPredlog zakona o izmjenama i dopunama Zakona o stečaju i likvidaciji banaka, sa pratećim zvještajima sa sprovedenih javnih rasprava.\nPredlogom zakona o sanaciji kreditnih institucija stvaraju se uslovi za uvođenje evropskog sistema sanacije koji treba da organima za sanaciju obezbijedi instrumente za dovoljno ranu i brzu intervenciju u kreditnoj instituciji koja je u problemima, kako bi se obezbijedio nastavak ključnih finansijskih i ekonomskih funkcija kreditne institucije, uz istovremeno ograničavanje uticaja propadanja kreditne institucije na ekonomski i finansijski sistem na najmanju moguću mjeru i uz minimiziranje mogućnosti da troškove sanacije u krajnjem snose poreski obveznici.\nPredlogom zakona o zaštiti depozita u naše zakonodavstvo prenosi se sistem zaštite depozita, uređen evropskom direktivom, čiji je cilj zaštita deponenata od posljedica nastupanja zaštićenog slučaja, odnosno posljedice stečaja kreditnih institucija, očuvanje povjerenja deponenata i doprinos stabilnosti bankarskog i ukupnog finansijskog sistema.\nRadi obezbjeđenja sprovođenja Zakona o bezbjednosti hrane ("Sl. list CG", br. 57/2015) i potpunog usaglašavanja sa evropskim zakonodovstvom, Vlada je donijela Uredbu o izmjeni i dopuni Uredbe o aditivima koji se mogu koristiti u hrani, kao i Uredbu o izmjeni Uredbe o novoj hrani koja se može koristiti i stavljati na tržište.\nDonijeta je Odluka o obrazovanju Tenderske komisije za otvaranje i rangiranje ponuda pristiglih po osnovu Javnog poziva za davanje u dugoročni zakup zemljišta u državnoj svojini, radi izgradnje vjetroelektrane na lokalitetu "Brajići".\nUsvojen je i Koncesioni akt za davanje koncesije za korišćenje dijela voda sa izvorišta "Komunica", Opština Danilovgrad, za flaširanje, odnosno pakovanje ili dopremanje vode u komercijalne svrhe, s Nacrtom ugovora o koncesiji, Izvještajem s javne rasprave.\nVlada je usvojila Informaciju o organizovanju događaja "Crnogorski ljekari u dijaspori". Kako je u raspravi navedeno, ovaj događaj će biti organizovan u cilju edukacije zdravstvenih radnika, njihovog angažovanja i zadržavanja u sistemu zdravstva.\nIZVOR: Vebsajt Vlade CG, 10.10.2019.


"Ronaldo će biti najbolji u istoriji, ostali mu neće biti ni blizu" - BIGportal.ba\n17 Oktobra, 2019 17 Oktobra, 2019 020\nMendeš je pohvalio Ronalda i rekao da će on sigurno prestići legendarnog Pelea kao najbolji strelac u istoriji fudbala, pa i postati ubedljivo najbolji koji se ikada bavio tim sportom.\nRonaldo je igrajući za reprezentaciju Portugala postigao 700. gol u karijeri.\n“Statistika ne laže, već pokazuje način na koji Ronaldo lomi sve rekorde, koji će ga podići na mesto najboljeg igrača u istoriji fudbala, sa velikom prednošću nad drugoplasiranim. To će se desiti zbog svega što je postigao – sa svim klubovima, u Engleskoj, Španiji i Italiji, kao i sa reprezentacijom”, istakao je Mendeš za “Tutosport”.\nRonaldov sunarodnik nastavio je sa pohvalama.\n“Činjenica je da je Portugal sa Kristijanom igrao tri velika finala i pobedio dvaput. Kristijano je došao do cifre od 700 golova i ne sumnjam da će prestići Pelea kao najboljeg strelca u istoriji fudbala, i to će uraditi sa Juventusom. Potrebno mu je još 68 golova, a to nije ništa nerealno za njega”, dodao je Mendeš.\nSrbija u vrhu, pad Hrvatske – ko ima najviše fudbalera u “petici”?


Fantazi kutak: Da li je vreme da Salah na kratko preda kapitensku traku? - Vesti iz Sporta\n19 nоvеmbrа, 2021\nPrethodnih nekoliko kola, fantazi menadžeri nisu morali preterano da razmišljaju kada je u pitanju izbor kapitena. Mohamed Salah po mišljenju mnogih trenutno je najbolji igrač sveta što su pokazivale i njegove partije u dresu Liverpula prethodnih meseci, pa je Egipćanin dugo bio sigurna varijanta za sve menadžere.\nSalaha u subotu očekuje duel sa Arsenalom koji je pronašao formu, te napokon igra na nivou koji se od njih očekuje.\nLiverpul u ovom meču neće moći računati na neke od igrača zbog povrede, te je i dalje nepoznanica u kojem će sastavu redsi sutra izaći na Enfild. Ono što je sigurno, jeste da će napad predvoditi Salah, koji će sutra biti najopasniji igrač po zadnju liniju Arsenala, i biće pravo iznenađenje ukoliko Artetini defanzivci uspeju da ga ukrote.\nSalah je svakako veliki, možda i prvi, kandidat za mesto kapitena, iako postoje jednako dobre ako ne i bolje opcije, bar za sutra.\nKada govorimo o boljim opcijama, za sutra, moramo spomenuti Kristijana Ronalda uprkos teškom periodu koji je prošao sa reprezentacijom, ali i ne tako dobrom igrom njegovog kluba Mančester Junajteda.\nCrvenim đavolima, dolazi dosta lakši raspored, a sutrašnji protivnik biće ekipa Votforda, koja u odbrani itekako ima propuste.\nRonaldo je veliki profesionalac, i neuspeh u periodu koji je iza njega, zasigurno nije ostavio trajne posledice, tako da je Ronaldo odlična opcija za preuzimanje trake od faraona iz Liverpula.\nTreća opcija, bila bi malo rizičnija, ali isto tako bi mogla da napravi ogromnu razliku.\nMitrović u Londonu govorio o uspehu Srbije: „Najbolji dan u mojoj karijeri“\nNedeljni raspored, donosi nam duele Totenhema i Lidsa, te Evertona i Sitija.\nTotenhem ima veliku šansu da u novu epohu zajedno sa Konteom, koji bi već trebalo da se privikao na dobro poznati London, krene pobedom pred domaćim navijačima.\nLids je ekipa koja ove sezone ima problema, i do sada je većina klubova to koristila što pokazuje njihova pozicija na tabeli. Kejn i Son, ukoliko su u vašem timu, mogli bi da budu zanimljiva varijanta za pravljenje razlike, s obzirom da ih ne poseduje veliki broj menadžera.\nKada su građani u pitanju, opcije koje se ističu su, Žoao Kanselo te Fil Foden. Portugalac je standardan u formaciji Pepa Gvardiole, a njegove ofanzivne sposobnosti dovoljno ohrabruju da ponese kapitensku traku. Kada se na to još doda potencijalni klin šit, imamo kapitena koji će nas pogurati u plasmanu.\nFil Foden je zadobio udarac, te je trenutno verovatnoća njegovog nastupa na 75%, ali iskreno mislim da će mladi Englez zaigrati u nedelju, s obzirom da je Siti već dovoljno desetkovan. Foden je u napadu itekako produktivan, a u duelu protiv karamela imaće dovoljno prostora za bodove.\nSrbija napredovala na FIFA rang listi – „orlovi“ preleteli Čile i Ukrajinu


Konferencija zelene gradnje u februaru u Beogradu - Bizlife.rs\nKonferencija zelene gradnje u februaru u Beogradu\n17:32 Beograd, 09/01/2012\nPrvi regionalni Sajam i Konferencija zelene gradnje, koji se održavaju u beogradskom Belekspo centru od 23. do 25. februara, predstaviće vodeća svetska imena i trendove zelene gradnje u svetu, saopštio je Savet zelene gradnje Srbije.\nPored domaćih stručnjaka iz oblasti zelene gradnje, kao predavači na konferenciji nastupiće i eksperti iz SAD, Nemačke, Velike Britanije, Francuske, Italije i drugih zemalja.\n„Ovo je jedinstvena prilika u regionu da se na jednom mestu čuju predstavnici vodećih međunarodnih standarda i organizacija zelene gradnje, svetski poznati predavači, ali i naši profesionalci sa iskustvom na projektovanju, izvođenju, upravljanju i sertifikaciji zelenih zgrada“, rekla je predsednik Saveta zelene gradnje Srbije Marija Golubović .\n„Glavni cilj ovog događaja jeste da pružimo kvalitetne informacije i obrazujemo profesionalce i tržište.\nZelena gradnja predstavlja zdravije i kvalitetnije okruženje za sve, a domaćoj građevinskoj industriji pruža šansu za razvoj, nove poslove i radna mesta“, navela je Golubović.\nKako bi predstavio svetski vrh zelene gradnje po što pristupačnijim cenama, Savet zelene gradnje Srbije pripremio je specijalan popust od 20 odsto za rane uplate, do 20. januara 2012, navedeno je u saopštenju.\nkonferencija zelena gradnja Srbija


Italija razmatra fiskalne mjere za pomoć turizmu i automobilskoj industriji – FENA-BIZ\nHome Vijesti Italija razmatra fiskalne mjere za pomoć turizmu i automobilskoj industriji\nRIM, 4. jula (FENA) – Italija razmatra fiskalne mjere kako bi podstakla ulaganja u automobilsku i turističku industriju, dva sektora koja su najteže pogođena pandemijom koronavirusa, izjavio je u subotu premijer Giuseppe Conte.\nGovoreći na konferenciji koju je organizovao sindikat UIL-a, Conte je rekao da vlada treba “redefinisati” poreske olakšice u korist zelenih, digitalnih investicija, dodajući da “moramo podržati najgore pogođene industrije poput automobilske i turističke”.\nVlada bi od iduće sedmice počela raditi na sveobuhvatnoj poreskoj reformi, rekao je on, ali nije dao dodatna objašnjenja.\nAutomobilska industrija čini 6,2 posto italijanskog bruto proizvoda, pokazuju podaci kompanije Fiat Chrysler Automobiles.\nItalijanski parlament u petak je dao zeleno svjetlo paketu poticaja za prodaju najsavremenijih automobila sa motorom sa sagorijevanjem, kao i električnih i hibridnih vozila, rekla su dva zastupnika Reutersu.\nPrema podacima Ujedinjenih nacija, Italija je peta najposjećenija zemlja na svijetu, a turizam predstavlja oko 13 posto BDP-a, pokazalo je Svjetsko vijeće za trgovinu i turizam.


RTV Puls | ERJAVEC: NASTAVIĆEMO DA INVESTIRAMO NA KOSOVU\nERJAVEC: NASTAVIĆEMO DA INVESTIRAMO NA KOSOVU\nPRIŠTINA, 13. mart - Ministar spoljnih poslova Slovenije Karl Erjavec rekao je tokom posete Prištini da između Kosova i Slovenije nema otvorenih političkih pitanja.\nErjavec, koji je poslednji put kao ministar unutrašnjih poslova na Kosovo boravio pre deset godina, najavljuje dolazak novih investitora.\nKao šef diplomatije Slovenije Karl Erjavec prištinskim zvaničnicima poručuje da će njegova zemlja nastaviti da pruža podršku evropskom putu Kosova i njegovom učlanjenju u međunarodne organizacije. Erjavec, međutim, nije optimističan po pitanju promene mišljenja pet zemalja EU o nezavisnosti Kosova.\n"Slovenija podržava učlanjenje Kosova u INTERPOL i nastavićemo sa time. Kada je u pitanju pet zemalja EU koje nisu priznale nezavisnost Kosova, reč je o unutrašnjim političkim pitanjima i nama državama članicama je jako teško da se u to mešamo", rekao je Erjavec.\nSlovenačkog šefa diplomatije je na Kosovu dočekao kosovski kolega Bedžet Pacoli. Dvojica ministara su razgovarala o daljoj političkoj, ali i ekonomskoj saradnji.\n"Slovenija je od početka među prvim stranim investitorima na Kosovu. Govorili smo i o evroatlanskim integracijama i potrebi Slovenije da pomogne Kosovu. Dobio sam veliku podršku. Mogu da kažem da će Slovenija biti uz Kosovo i da će dalje pomagati razvoju države", kazao je Pacoli.\n"Ako vidimo rezultate u 2017. godini i uporedimo ih sa prethodnom, videćemo da je ekonomska saradnja povećana za devet procenata. Želimo da investiramo na Kosovo. IPKO je ovde najveća investicija", istakao je Erjavec.\nDa će dalja ekonomska saradnja biti nastavljena potvrđeno je i na Ekonomskom forumu Kosova i Slovenije, kojem je prisutvovalo 40 slovenačkih privrednika. Potpisan je i protokol o organizovanju prve sednice zajedničke ekonomske Komisije Kosova i Slovenije. Erjavec se tokom posete Prištini sastao i sa kosovskim premijerom Ramušem Haradinajem.


U okviru Erazmus + programa studenti doktorskih studija na Fakultetu inženjerskih nauka Univerziteta u Kragujevcu mogu se prijaviti za razmenu na Politehničkom univerzitetu u Torinu\nU skladu sa potpisanim inter-institucionalnim ugovorom za razmenu sa Politehničkim univerzitetom u Torinu (za period 2015-2017.) preostala je 1 stipendija za studente doktorskih akademskih studija za mobilnost u trajanju 5 meseci.\nTačan period realizacije mobilnosti odabranog kandidata biće naknadno dogovoren, ali mobilnost može početi najkasnije 01. marta 2017. i mora se završiti najkasnije do 31. jula 2017.\nCV (preporučljivo je koristiti Europass CV format) i lista publikacija\nBitne informacije o studijskim programima na Politehničkom univerzitetu u Torinu koje su neophodne za popunjavanje ugovora o učenju možete videti OVDE.\n1. Ugovor o učenju je predlog vaših akademskih aktivnosti tokom mobilnosti. Prilikom odabira predmeta potrebno je da se studenti konsultuju sa Erazmus+ koordinatorom na svom fakultetu, mentorom, kao i potencijalnim supervizorom na Politehničkom univerzitetu u Torinu, kako bi se dogovorile aktivnosti.\nPotrebno je kontaktirati direktno departmane i/ili profesore na predmetima za koje ste zainteresovani.\nMobilnost će biti realizovana tokom ove akademske godine, 2016/17. (u dogovoru sa oba univerziteta), ali mora početi najkasnije 01. marta 2017. godine\nInstrukcije Politehničkog univerziteta u Torinu za zainteresovane kandidate možete preuzeti OVDE.\nROK ZA DOSTAVLjANjE PRIJAVE: 24. oktobar 2016.


Energyobserver - ALBANIJA / ALBANSKA OPOZICIJA NA ANTIVLADINIM PROTESTIMA TRAŽI NOVE IZBORE\n"Mi ćemo sada voditi građansku, mirnu i demokratsku borbu da vratimo legitimitet i demokratiju u Albaniju", rekao je Baša za agenciju AP pre početka protesta.\nNa protestima pre nedelju dana demonstranti su pokušali da prodru u kancelarije socijalističkog premijera Edija Rame a policija je upotrebila suzavac.\nEU osudila pozive na nasilje\nVisoki zvaničnici EU, u osvrtu na najnovije događaje u Albaniji, potvrdili su pravo građana na mirne demonstracije, osudili izjave u kojima se poziva na nasilje i ocenili kao kontraproduktivnu i suprotnu demokratskom izboru građana odluku opozicionih lidera da napuste parlament, saopštila je 21. februara evropska spoljnopolitička služba.\nVisoka predstavnica Federika Mogerini i komesar Johanes Han naveli su u zajedničkoj izjavi da ponovo potvrđuju da su mirni protesti osnovna odlika i suštinska vrednost demokratije, ali su snažno osudili svaku retoriku političkih vođa koja vodi nasilju.\nOni su kritikovali odluku opozicije da odustane od svojih mandata u parlamentu navodeći da to ozbiljno ometa funkcionisanje demokratije u Albaniji i poručili da je parlament mesto gde treba razgovarati o reformama i važnim događajima, a ne bojkotovati ga.\n"Te odluke su kontraproduktivne, suprotne su demokratskom izboru albanskih građana i miniraju napredak koji je zemlja napravila na putu ka EU", navodi se u saopštenju.\nNaglašava se da EU očekuje od svih članova albanskog parlamenta da brane ideale i principe demokratije, da nastave da služe u parlamentu i da preduzmu potrebne mere da izbegnu nasilno delovanje i zapaljive izjave.\n"Očekujemo od vlade i opozicije da se uključe u konstruktivne razgovore sa ciljem prevazilaženja trenutne političke situacije za dobrobit Albanije i njenih građana", navodi se u saopštenju.\nReagovao je i Savet Evrope. Generalni sekretar Saveta Evrope Torbjorn Jagland izjavio je da albanska opozicija ne treba da se odrekne svojih mandata. On je izrazio zabrinutost zbog te odluke opozicije i takođe rekao da pravo na protest treba da se koristi na miran način.\n"U demokratiji je parlament glavno mesto gde se rešavaju pitanja važna za zemlju", istakao je Jagland.


Rudarima Rudnika “Kreka” omogućeno je ovjeravanje zdravstvenih knjižica, te je dogovorena dinamika budućeg izmirivanja obaveza koje “Kreka” ima prema Zavodu zdravstvenog osiguranja Tuzlanskog kantona (TK).\nDogovoreno je to na sastanku premijera TK Bege Gutića i ministra zdravstva Bahrudina Hadžiefendića sa direktorom Zavoda zdravstvenog osiguranja TK Mirsadom Hodžićem i direktorom Rudnika Osmanom Blekovićem.\nGutić je tokom sastanka akcentirao da ovjeravanje knjižica nije rezultat pritiska kojeg je Sindikat Rudnika vršio u proteklim danima…\n“Omogućavanje ovjeravanja zdravstvenih knjižica za rudare “Kreke” je pokazatelj socijalne osjetljivosti Vlade Tuzlanskog kantona. Sindikat je socijalni partner sa poslodavcem, a ne sa Vladom, tako da je svaki njihov pritisak trebao biti usmjeren ka njihovom poslodavcu koji treba da izvršava svoje obaveze”, kazao je Gutić.\nIz Vlade TK navode da je do kratkotrajne obustave u ovjeri zdravstvenih knjižica za rudare došlo jer “Kreka” nije ispoštovala odredbu Zakona o regulisanju dospjelih, a neuplaćenih obaveza po osnovu doprinosa za zdravstveno osiguranje i osiguranje od nezaposlenosti rudnika uglja u Tuzlanskom kantonu, koja je predvidjela da će se dugovanja nastala do 31. decembra 2009. godine, a koja kada je “Kreka” u pitanju iznose nešto više od 33 miliona KM, početi izmirivati 1. januara 2018.\nImajući u vidu da rudnici na području TK objektivno nisu u mogućnosti ispuniti tu obavezu, te da bi insistiranje na tome ugrozilo poslovanje rudnika, premijer Gutić i ministar Hadžiefendić su predložili da Vlada pripremi prijedlog izmjena tog kantonalnog Zakona u smislu prolongiranja te obaveze za narednih pet godina, dok je Bleković izrazio spremnost da Rudnik, uz redovno izmirivanje tekućih obaveza izmiri i preostalih skoro milion KM.\nTeme:ovjeravanje, rudari, Rudnik Kreka, Tuzla, zdravstvene knjižice\nAmbasada SAD-a: “Nepoštovanje odluka Ustavnog suda je kršenje vladavine prava”\nTjelesna temperatura se spušta tek kad pređe 38,5 stepeni Celzijusa


Kompenzacioni fond: Za kovid odjeljenje u Gradišci 169.980 KM - Glas Srpske\nSrna 09.04.2021 11:35\nBANjALUKA - Upravni odbor Kompenzacionog fonda Republike Srpske odobrio je 169.980 KM za izmirenje troškova nabavke roba i usluga za Kovid odjeljenje Bolnice Gradiška.\nIz Kompenzacionog fonda je saopšteno da je za prva tri mjeseca 2021. godine iz sredstava fonda isplaćeno 38.154.820 KM.\nUpravni odbor usvojio je Izvještaj o radu Kompenzacionog fonda Republike Srpske za 2020. godinu, koji je upućen na razmatranje Vladi Srpske, koja je osnivač Fonda.\nZaključno sa 31. decembrom 2020. godine, za sanaciju i ublažavanje štetnih posljedica virusa korona ukupno je isplaćeno 179.896.324 KM, od čega iz Kompenzacionog fonda 61.351.717 KM, a iz Fonda solidarnosti za obnovu Republike Srpske 118.544.606 KM.\nU saopštenju se podsjeća da su do osnivanja Kompenzacionog fonda, iz Fonda solidarnosti za obnovu Republike Srpske vršene isplate za saniranja posljedica i poteškoća nastalih usljed širenja zarazne bolesti izazvane virusom korona.\nOd ukupnih sredstava isplaćenih iz Kompenzacionog fonda u 2020. godini, 27 miliona KM se odnosi na privredu, više od 21 milion KM na zdravstvo, gotovo 10 miliona KM na poljoprivredu i stočarstvo, oko 1,8 milion KM je izdvojeno za dezinfekcijska sredstva za škole, dok je za refundaciju turističkih vaučera izdvojeno više od 1,3 miliona KM.\nOd sredstava isplaćenih iz Fonda solidarnosti za obnovu Republike Srpske, za pomoć opštinama izdvojeno je nešto više od 30 miliona KM, za zdravstvo više od 25 miliona KM, za pomoć privredi više od 43 miliona KM, dok je za jednokratnu pomoć zdravstvenim radnicima i policijacima izdvojeno više od 18 miliona KM.


Naučnici u Australiji testiraju da li BCG vakcina deluje na koronu\nNaučnici u Australiji testiraju da li BCG vakcina deluje na koronu\nAutor: Glas javnosti 29.03.2020. u 09:53\nSmatra se da bi se ova vakcina mogla dobro pokazati i u suzbijanju virusa jer jača imunitet\nZdravstveni radnici u Australij učestvovaće u kliničkim ispitivanjima kako bi utvrdili da li BCG, vakcina za tuberkulozu, može da pobedi novi koronavirus, saopštili su naučnici.\nVakcinom za tuberkulozu (BCG) se svake godine vakciniše više od milion dece u zemljama koje tuberkuloza još uvijek pogađa, ali naučnici smatraju da bi se ta vakcina možda moglo dobro pokazati i u suzbijanju COVID-19 jer jača imunološki sistem.\nVakcine, generalno, pomažu našem telu da se odupre virusima i bolestima tako što jačaju naš imunitet, ali ne leče bolesti.\n"Krećemo od pretpostavke da ako imate snažan imunološki sistem, tada virus neće moći da se razmožava i čini štetu našem organizmu", rekao je Najdžel Kurtis, šef odeljenja za infektivne bolesti na Naučnom institutu Murdok u Melburnu (MCRI).\n"Mi stare vakcine sada preusmeravamo za nešto drugo", dodao je.\nOko 4000 zdravstvenih radnika iz australijskih bolnica učestvovaće u ispitivanjima koja počinju sledeće nedelje, a rezultati se očekuju za šest meseci, saopštio je MCRI.\nPolovina učesnika će primiti vakcinu, koja ima blage popratne pojave, dok će druga polovina uzimati placebo. Oni će preko posebne aplikacije na svojim mobilnim telefonima moći da prate svoje zdravstveno stanje.\nAustralija će se tako pridružiti kliničkim ispitivanjima koja se sprovode u Holandijij i SAD-u.\nKako za sada nema dokazanog leka ili vakcine protiv COVIDA-19, naučnici širom sveta ulažu velike napore da se što pre napravi vakcina koja će biti efikasna.\n“Biće ih mnogo i neće sve biti uspešne, ali neke hoće, zato je bitno da imamo što više različtih projekata”, smatra vodeći britanski ekspert za imunizaciju profesor Adam Fin sa Univeziteta Bristol.\n(Izvor: N1/Hina/Reuters/The Guardian)\naustralijaKorona virusvakcinatestiranje BCG vakcinatuberkuloza


srbijasport.net - Vesti - Futsal - Završetak radova na četiri igrališta na Košutnjaku\nČetvrtak, 21.02.2019 23:17\n07.08.2018 Administrator 914\nRekonstrukcija igrališta u okviru trim staze na Košutnjaku je u završnoj fazi i već sredinom avgusta završavaju se radovi na otvorenim terenima za rukomet, odbojku, fudbal i košarku. Sva četiri otvorena terena, kao što je i trim staza, biće besplatni i dostupni građanima za korišćenje. Ovo je još jedan korak ka uređenju Zavoda za sport i medicinu sporta kao Nacionalnog trening centra, kuće svih sportista, rekreativaca, perspektivnih i profesionalnih sportista.\nOtvoreni tereni za rukomet, odbojku i košarku dobijaju novu tartan podlogu a teren za fudbal veštačku travu, a biće instalirana i rasveta na svakom terenu pojedinačno. Istovremeno, biće postavljeno novo postolje za odbojkašku mrežu, fudbalski teren dobiće nove golove, a košarkaški savremene konstrukcije i koševe.\nTrim staza na Košutnjaku,koja je izgrađena 1976, a obnovljena 2017. godine, sada ima video nadzor i osvetljenje celom dužinom od 1.200 metara, čime je obezbeđeno nesmetano i bezbedno korišćenje i u večernjim satima. Ovo je omiljeno mesto za trening i rekreaciju koje svi mogu da koriste danonoćno, a briga o bezbednosti i zdravlju korisnika nam je uvek na prvom mestu.\nOvi radovi su nastavak velike rekonstrukcije koja je urađena prošlegodine i u koju je država uložila 30 miliona dinara. Obnovljena je trim staza, postavljena tartan podloga i nabavljene savremene sprave za vežbanjekoje su raspoređene na svakih 100 metara celom dužinom staze.\nUskoro će početi i radovi na izgradnji nove sportske multifunkcionalne dvorane na Košutnjaku u sklopu Nacionalnog trening centra, koji će se prostirati na površini od 3,36 hektara.U okviru multifunkcionalnog objekta nalaziće se trening sadržaji za rvanje, džudo, tekvondo, karate, streljaštvo, sportsko penjanje i dizanje tegova.


Ebola se širi Afrikom\nGvineja je suočena sa epidemijom ebole bez presedana dok nastoji da ograniči potvrdjene slučajeve sada zabeležene na nekoliko udaljenih lokacija, saopštava organizacija Lekari bez granica.\nPodaci koje je objavilo Ministartvo zdravlja Gvineje, ukazuju da je zabeleženo 78 smrtnih slučajeva od, kako se veruje, 122 obolelih od januara. Medju njima je u 21 slučaju laboratorijski potvrdjeno prisustvo ebole, navodi isto ministarstvo.\nEpidemiolog organizacije Lekari bez granica, Van Herp kaže da su zabeleženi brojni slučajevi širom zemlje.\n"Suočeni smo sa epidemijom na nivou koji nije vidjen ranije, posebno ako se osvrnemo na broj slučajeva u različitim oblastima. Bilo je slučajeva u Nzerekoreu, Mačenti, Kišidugou, i sada u Konakriju", kaže Herp.\nSlučajevi u Konakriju su potvrdjeni prošle nedelje, što znači da se bolest pojavila i u glavnom gradu u kojem živi dva miliona ljudi.\nVan Herp je rekao da je tip ebole sa kojom se lekari sada nose posebno agresivan.\n"Suočeni smo sa najagresivnijom vrstom ebole, takozvanom zairskom vrstom. To je vrsta koja usmrti devet od deset obolelih."\nPredsednik Gvineje je pozvao na mir dok raste broj smrtnih slučajeva ebole na granici sa Liberijom i Sijera Leoneom.\nVan Herp kaže da maksimum što njegova humanitarna organizacija može da uradi jeste da pomogne pacijentima da proizvedu antitela i naglašava da nema leka za ovu bolest.\n"Cilj nam je da inficirane pacijente ojačamo. Da obezbedimo da ne dehidriraju kako bi bili u stanju da proizvedu anti-tela koja će očistiti njihov organizam od virusa. Nema tretmana. Nema konkretnog leka koji bi uništio ovaj virus."\nEbola je jedna od najsmrtonosnijih infekcijskih bolesti sa stopom smrtnosti do 90 odsto. Simptomi su povraćanje, dijareja i spoljno krvarenje.\nKako navodi Svetska zdravstvena organizacija, ebola je dospela do ljudi putem bliskih kontakata sa inficiranim životinjama, uključujući šimpanze, gorile, slepe miševe, majmune, šumske antilope i bodljikavo prase.\nEpidemija u Gvineji je uznemirila izvesni broj afričkih vlada koje imaju slab zdravstveni sistem.\nSused Gvineje, Senegal je, u cilju sprečavanja širenja bolesti, preko vikenda zatvorio svoje granice i suspendovao nedeljne lokalne pijace u blizini graničnih prelaza.


Jovan Šerbanović Šerban - Narodni heroj iz Žagubice ( Srbija )\nJovan Šerbanović Šerban rođen je 1919. godine u selu Laznici, kod Žagubice, gde se nalazi njegova rodna kuća. Osnovnu školu je završio u rodnom mestu, a gimnaziju u Požarevcu. Kao učenik petog razreda gimnazije pristupio je omladinskom revolucionarnom pokretu i ubrzo postao jedan od najistaknutijih revolucionarnih-omladinaca u gimnaziji.\nPo završetku velike mature, otišao je u Beograd gde je upisao studije na Medicinskom fakultetu. Tokom studija aktivno je učestvovao u studentskom revolucionarnom pokretu na Beogradskom univerzitetu. Početkom 1939. godine je zbog revolucionarnog rada bio hapšen. Pošto se pred policijom dobro držao i nikoga nije odao, primljen je u članstvo Komunističke partije Jugoslavije (KPJ). Učestvovao je i u velikim studentskim demonstracijama u Beogradu, 14. decembra 1939. godine.\nJovan Šerbanović Šerban\nZa vreme studije, svaki raspust je provodio u rodnom kraju, gde je aktivno politički delovao pomažući mesnoj partiskoj i skojevskoj organizaciji. U selo je donosio partijski materijal i uticao na mlade da prihvate liniju KPJ. Početkom 1940. godine primljen je u rukovodstvo partijske organizacije na Medicinskom fakultetu.\nPosle Aprislkog rata i okupacije Kraljevine Jugoslavije, 1941. godine Jovan Šerbanović Šerban odlukom Partije bio je poslat u Požarevac, gde je u maju postao član Okružnog komiteta KPJ za Požarevac. Aktivno je radio na organizovanju ustanka u ovom kraju. Bio je učesnik Okružne partijske konferencije održane 8. juna. Tokom boravka u Požarevcu organizovao je i učestvovao u izvršenju nekoliko diverzantskih akcija, od koji je najveća bila paljenje 8,5 vagona pšenice, koja je bila namenjena Nemcima, na državnom imanju „Meminac“ u Ljubičevu, početkom avgusta.\nSeptembra 1941. godine, je po odluci KPJ, napustio Požarevac i stupio u Požarevački partizanski odred, gde je postavljen za političkog komesara Mlavske čete. Tokom istog meseca, sa grupom boraca-omladinaca probio se u Homolje i razoružao žandare u njihovoj stanici u Žagubici. Krajem meseca, sa svojom četom je ponovo upao u Žagubicu, u kojoj su se tada nalazili četnici Koste Pećanca i oslobodio je. Četnici su se tada povukli ka Despotovcu, gde su se pregrupisali i pojačani grupom iz manastira Gornjak ponovo napali Žagubicu. Partizani su se tada povukli i na putu između Žagubice i Laznice se razvila borba koja je trajala čitavog dana. U ovoj borbi poginuo je Jovanov mlađi brat.\nKrajem 1941. i početkom 1942. godine okupatori su otpočeli veliku ofanzivu na oslobođenu teritoriju u istočnoj Srbiji. U ovim borbama, koje su vođene iz dana u dan Jovan Šerbanović Šerban je kao partijski radnik i politički rukovodilac aktivno radio na očuvanju Odreda, koji je pretrpeo teške gubitke. U proleće 1942. godine je bio ranjen, ali se ubrzo oporavio i vratio u Odred. U jesen iste godine, u borbi sa četnicima, ponovo je bio ranjen, ovog puta teže. Zbog ozbiljne rane, povučen je iz Odreda i na lečenju je ostao do februara 1943. godine.\nPosle ozdravljenja Jovan Šerbanović Šerban se nije mogao vratiti u Odred, jer više nije mogao podnositi napore koje su donosili marševi i sukobi sa neprijateljem. Tada je postao pozadinski radnik, koji je politički delovao među narodom i pozivao ga u borbu. Maja 1943. godine, na terenu Homolja je bio otkriven od strane četnika. Oni su ga tada opkolili sa još dva druga na jednom salašu, kod sela Osanice. Međutim, Jovan i njegovi drugovi su uspeli da pobegnu.\nOkupator je na razne načine pokušavao da uhvati Jovana jer je znao da je on veoma značajna ličnost Narodnooslobodilačkog pokreta u istočnoj Srbiji. U ovoj svojoj nameri uspeo je 6. januara 1944. godine, kada je Jovana uhvatio i ubio, u kolibi jednog seljaka u selu Sige, kod Žagubice.\nUkazom Prezidijuma Narodne skupštine Federativne Narodne Republike Jugoslavije, 14. decembra 1949. godine, proglašen je za narodnog heroja.\nPrevious articleJanko Čmelik – Narodni heroj iz Stare pazove ( Vojvodina )\nNext articleMilan Kuč – Narodni heroj iz Berana ( Crna Gora )


Selektor košarkaške reprezentacije Srbije Aleksandar Đorđević odgovorio sujetnom "Piroćancu": PEŠIĆEV NAPAD NA MENE JE UVREDA ZA ZDRAV RAZUM! - VIDEO | Vestinet.rs\nPočetna AKTUELNO\tSelektor košarkaške reprezentacije Srbije Aleksandar Đorđević odgovorio sujetnom „Piroćancu“: PEŠIĆEV NAPAD NA MENE JE UVREDA ZA ZDRAV RAZUM! – VIDEO\nSelektor košarkaške reprezentacije Srbije Aleksandar Đorđević ocenio je danas da je otkaz koji je dobio u Bajernu uvreda za zdrav razum jer je došao kao posledica ličnog napada generalnog menadžera na njega, a samim tim i na trenersku profesiju.\n„Dragi prijatelji košarke, pošto nisam imao priliku da vam se obratim ranije, povodom odluke mog poslednjeg kluba Bajerna, želim sada da podelim s vama neka moja razmišljanja i stavove.\nPre svega, hteo bih da zahvalim mom trenerskom, medicinskom i čitavom stafu, ali najviše svim igračima, za najveći mogući profesionalizam, posvećenosti i emocije koje smo međusobno i nesebično delili svakoga dana“, naveo je Đorđević u pisanom saopštenju.\nOn se potom zahvalio svim protivnicima, kolegama i medijima na podršci i sjajnim rečima, utoliko značajnijoj kada dolaze od rivala, kao i Bundesligi i državi Nemačkoj koja ga je, kako je naveo, primila oberučke i učinila da se oseća kao kod kuće, obogativši ga profesionalno i lično.\n„Posebna zahvalnost navijačima Bajerna za bezuslovnu podršku i ljubav putem naše posredne i direktne komunikacije kroz košarkaške utakmice i rezultate.\nNadam se da ste uživali u borbama i pobedama našeg tima jednako kao i ja, pošto je ovo istorijska sezona. Nažalost, prošle srede mi je oduzeta šansa da krunišemo ovu sjajnu sezonu i učinimo je još uspešnijom osvajanjem Bundeslige“.\nĐorđević ističe da mu je generalni menadžer kluba (Marko Pešić, prim. aut) saopštio da je „suspendovan“ sa mesta šefa stručnog štaba, a kao razlog naveo nedostatak komunikacije s njim, na šta mu je uzvratio jednostavno: osvajač Kupa Nemačke, polufinalista Evrokupa, prvi na tabeli Bundeslige sa 23 pobede i dva poraza.\n„Najveći razlog zašto smo ove sezone imali uspeh je zapravo to što menadžment nije bio uključen u svakodnevnu rutinu tima. Tim je konačno imao spokojstvo, mirnoću i jako zajedništvo, bez čega je nemoguće osvajati trofeje. Tako snažna kohezija između tima i stručnog stafa vodila je do najvećih klupskih rezultata, uprkos neshvatljivoj ljubomori dela menadžmenta koji nije mogao da se pomiri sa osećajem da se nalazi u senci“.\nPrema njegovim rečima, najžalije mu je to što je ekipi besramno oduzeto, zajedno sa svim članovima kluba, a posebno igračima, zasluženo pravo da proslavimo sa svojim navijačima u „Audi domu“, trofej koji nikada nije osvojen u modernoj istoriji kluba – Kup Nemačke.\n„Moje lično mišljenje je da najveća nagrada koju jedan sportista može da dobije nisu bonusi i nagrade već iskreni aplauz i priznanje navijača s kojima svi zajedno slavimo uspehe. Iz neobjašnjivih razloga taj poseban osećaj zajedništva nam je uskraćen. S druge strane, od početka sezone nije se osećala snažna podrška timu, uz neprestano ispoljavanje lične distance i negativnost koja se neprofesionalno ispoljavala prema ličnostima van kluba“ .\n„To je nepravedno eskaliralo otkazom treneru i delu trenerskog stafa umesto da se pomogne timu potpisivanjem jednog ili dvojice igrača, što je već bio dogovor pre finala nacionalnog Kupa, da bismo nadoknadili teške povrede i umor nekih igrača iz prve petorke. Bajern Minhen bi trebalo da bude iznad ovakvih manira, gde se dopušta lični napad i direktno poništavanje napornog rada mnogih ljudi, a ne samo trenera. Pored toga što je ovo uvreda za zdrav razum, ovaj žestok napad nije usmeren samo na mene lično, već i na profesiju košarkaškog trenera“.\n„Sale nacionale“ navodi da, ka što je neko izjavio, jedini protivnik koji ne može da se pobedi je onaj koji sedi u tvom dvorištu, delujući protiv zajedničkog cilja, upotrebom argumenta sile, umesto snagom argumenata.\n„Uprkos svemu tome, hteo bih lično da zahvalim predsedniku Bajerna gospodinu Uliju Henesu koji je nekoliko dana pre moje ‘suspenzije’ sa mesta trenera javno izrazio zadovoljstvo zbog najbolje sezone u istoriji KK Bajern (citiram), krunisane trofejom Kupa Nemačke. Utoliko sam ponosniji kada znam da takve reči dolaze od samog predsednika, nekadašnjeg velikog šampiona. Kao neko ko je duže od 35 godina u vrhunskoj košarci, u kojoj sam osvajao sve trofeje sa klubovima i reprezentacijom, izuzetno cenim reči gospodina Henesa“.\nNa kraju Đorđević ističe da, znajući to i znajući da je najveći i najvažniji posao trenera da ostavi tim/klub boljim nego što ga je zatekao, smatram da sam sasvim ispunio tu misiju.\n„Ovogodišnji rezultati, pobednik Kupa Nemačke (prvi trofej posle 50 godina), polufinalista Evrokupa (najbolji rezultat ikada) i prvo mesto u Bundesligi u kojoj klub dominira od početka, govore sami za sebe. Srećan Uskrs svim navijačima Bajerna i košarke“, zaključio je Đorđević.\nALEKSANDAR ĐORĐEVIĆ VIŠE NIJE SELEKTOR SRBIJE!\nNemački ,,Snouden“ tražio azil u Rusiji jer je otkrio strašnu zaveru Zapada! Evo šta se sprema hrišćanima…\nŠOKANTAN STAV BERLINA: Ako Nemačka nastavi da nameće pritisak Srbiji, Srbija će morati vojnim putem da omeđi svoje granice!\nSrbin, vozač kamiona, pronađen mrtav na parkingu ispred hotela u Italiji!\nDva čudna stvorenja snimljena na krovu kuće! Vanzemaljci, duhovi ili nešto treće? – VIDEO\nMilutin Milanković – Srbin čiju teoriju Amerikanci nisu uspeli da sruše!\nRUSKI EKSPERT OBJASNIO RAZLIKU: Američki F-35 Lightning II je „ajfon“ u odnosu na ruskog lovca Su-57!


Laguna - Bukmarker - Snovi o detaljima i vreme velikih nesreća - Knjige o kojima se priča\nNuria Pradas priča priču o istoriji prodavnice odeće „Santa Eulalija“ u romanu koji prikazuje Barselonu s početka 20.veka\nRoman „Snovi po meri“ Nurije Pradas počinje prikazom sjaja dvadesetih godina kroz priču o prodavnici modne odeće „Santa Eulalija“. Priča prati dešavanja s početka prošlog veka u Barseloni, tokom kojih je buržoazija prošla sve: od oblačenja po meri do preživljavanja strahota Građanskog rata i posleratnog stanja, koje je većini donelo nesreću, a prvenstveno radničkoj klasi. Spisateljica je pronašla inspiraciju u istoriji firme koja je organizovala prvu modnu reviju u gradu 1926. godine što je bio početak razvoja visoke mode. Ova firma nikada do sada nije zatvorila svoja vrata i danas nudi luksuznu robu u trospratnoj zgradi na vrhu ulice Grasia.\nGlavni lik je Andreu Molins – ime je izmišljeno ‒ zasnovan je na liku dede današnjeg vlasnika Luisa Sansa. Roman „Snovi po meri“ prati dešavanja u jednoj gradskoj porodici tokom burnih godina, ali i živote zaposlenih u prodavnicama „Santa Eulalije“ koje su se u početku nalazile u ulici La Bokerija. Pozadina je istinita, ali svi likovi su izmišljeni. Jedan od likova je Laja Kalvet, koja porodicu poznaje od malih nogu. Njena majka je jedna od radnica u firmi, i ona počinje da uči posao da bi postala direktorka prodaje.\nPored luksuznih haljina koje su tokom srećnih dvadesetih godina oblačile gospođe, i uniformi koje je prodavala „Santeulalija“ nakon što je država preuzela firmu – u tom periodu joj je i ime bilo oskrnavljeno – knjiga otkriva i odnose između porodice vlasnika i zaposlenih. Pradas, koja se tokom istraživanja za roman susrela sa penzionisanim radnicima, kaže da je vlasnik „bio čovek koga su svi voleli, i pored svih svojih mana, bio je izuzetno darežljiv“. Sadašnji vlasnik, takođe Luis Sans, zahvalan za autorkinu zainteresovanost da ispriča priču o ovoj kući, nije oklevao da joj omogući da stupi u kontakt sa penzionisanim radnicima, kako bi joj dočarali život u „Santa Eulaliji“. Specifičnost dvoje bivših radnika, donela im je važne uloge u romanu, objašnjava Pradas, koja ih je predstavila kao Hermana i Damiju.\nPriče penzionisanih radnika su joj pomogle da oseti atmosferu koja je vladala u prodavnici; ispričane su mnoge anegdote, od kojih su neke postale deo romana, na primer priča o poseti Karmen Polo, Frankove supruge. Po romanu, Andreu Molins se pretvarao da je prijatelj režima, pa je kao kompromisno rešenje, Karmen Polo poslao kod dizajnera firme i svog zeta, Ferana Klosa. Prethodno je naredio da se sakriju svi najvredniji modeli, jer je gospođa Franko bila poznata po tome da ne plaća. Tom prilikom je doživela i scenu u liftu prodavnice, jednom od prvih liftova u Barseloni, koji se pokvario u najgorem trenutku.\nZabranjene ljubavi, nepriznata deca, rasturena prijateljstva i sporni odnosi čine okosnicu ove sapunice koja prikazuje buržoaziju i radničku klasu sa svim njihovim vrlinama i porocima. Roman ostavlja bez daha kada dođe do opisa surovosti Građanskog rata i diktature, tokom kojih su mnogi životi prekinuti, snovi uništeni, počinjene mnoge nepravde i mnogi ljudi eksploatisani. Nakon proživljenih nedaća, istovremeno sa prebacivanjem prodavnice u ulicu Grasia, junakinja napušta grad sa namerom da započne novi život i u svoju nesrećnu priču udahne malo nade.\nOdlike jedne epohe\nKnjiga govori o popularnim ličnostima Barselone, poput La Monjos, ali i o znamenitim mestima kao što je „London Bar“ ili neprevaziđena „La Criolla“. Istorija mode, takođe, donosi svoje izuzetne ličnosti, kao što je francuska dizajnerka Vione, druge kuće visoke mode poput „El Dique Flotante“ ili „Asunción Bastida“, akademija „Carme Martí“ po kojoj je sistem za izradu modela dobio ime ili pozamanterija „Soler“ u ulici Pi.\nU prostorijama sadašnje prodavnice još uvek se mogu pronaći tragovi prošlosti: na primer, tu je veličanstveno stepenište od punog, tamnog drveta, koje se čuva još iz zgrade u ulici La Bokerija, i „zaslužuje svoje mesto u knjizi“, naglašava Pradas. U ključnom trenutku Laja Kalvet i Roser Molins su na ovom stepenštu ukrstile poglede nakon što su po prvi put u prodavnici ugledale Ferana Klosa, čudaka iz dobre kuće koji će vremenom postati glavni dizajner u „Santa Eulaliji“ i član porodice.\nZa autorku, roman predstavlja „istoriju Barselone koja je takva kakva jeste zahvaljujući porodicama koje su očuvale duh grada, prevladavajući sve teškoće“. Porodica Sans je 1944. osetila da je njihova budućnost u ulici Grasia. I danas se nalaze na istom mestu.


Crnogorska obalska straža nedavno je za lokalni radio saopštila da su presreli 52 migranta „sa turskim državljanstvom“ na putu za Italiju.\nMigranti su bili na jahtii koja je plovila pod hrvatskom zastavom, a njome je upravljala srpska posada, izvestila je DPA pozivajući se na Radio Jadran. Presretnuti su u međunarodnim vodama, „u blizini crnogorskog primorja“.\nNakon zaustavljanja, migranti sus a broda odvedeni u luku u Herceg Novom u Crnoj Gori, gde ih policija i tužioci ispituju.\nPrema DPA, ovim konkretni migranti su se “bolje snašli” jer su pokušali da izbegnu putovanje duž balkanske rute tako što su plovili direktno do Italije. Prema pisanju DPA, 2017. godine evropska agencija za borbu protiv kriminala Europol procenila je da bi takva ruta koštala oko 6.000 evra po osobi.\nInternet portal Infomigrant izveštava da je do sada Crna Gora bila nešto manje posećena od drugih zemalja na takozvanoj “balkanskoj ruti” kojom mnogi migranti stižu do bogatijih zemalja zapadne Evrope. Ali samo prošle nedelje, crnogorske vlasti i Frontex najavili su da će pojačati graničnu kontrolu kako bi ukinuli prekogranični kriminal, uključujući krijumčarenje migranata i trgovinu ljudima.\nFrontex je na Tviteru, u odgovoru na pitanje o jačanju kontrole, na Tviteru objavio da će, kao i pomoć u patroliranju morskim granicama, Evropska granična agencija za to “rasporediti više oficira i vazduhoplovnih sredstava”. Frontex je potvrdio da će raditi „u saradnji i u prisustvu nacionalnih oficira“.\n“Crna Gora je suštinski partner za Evropsku uniju i za Frontex u regionu. Zbog toga smo odlučili da ojačamo svoje prisustvo u zemlji na zahtev crnogorskih vlasti i pokrenemo drugu operaciju, ovog puta na morskoj granici zemlje,” rekao je direktor Frontexa Fabrice Leggeri u izjavi za štampu agencije.\nPrema izjavi za štampu Frontexa, ova nova inicijativa pokrenuta je “po završetku statusnog sporazuma o graničnoj saradnji između Evropske unije i Crne Gore koji je stupio na snagu početkom ove godine”.\nČitave ove nedelje Frontex je bio uključen u razne vebinare i akcije za suzbijanje prekogranične trgovine ljudima i krijumčarenja.\nAgencija kaže da se nada da će obučiti osoblje za rasturanje kriminalnih mreža koje stoje iza ovih zločina, kao i da će osigurati da graničari mogu “uočiti potencijalne žrtve i uputiti ih nacionalnim vlastima”.


Zašto ne igra Nikola Vučević? - Ostatak Sveta\nHomeNovostiZašto ne igra Nikola Vučević?\nDecember 14, 2016 DM Novosti 0\nLjubitelji košarke se pitaju šta se to u poslednje vreme dešava sa Nikolom Vučevićem nekada nezamenjivim članom startne postave Orlando Magica na poziciji broj pet. U poslednja tri meča Vučevića nema na terenu, a zbog slabog starta i drugačije koncepcije igre trenera Vogela u poslednjih devet mečeva Vučević je počinjao sa klupe. To je otvorilo prostora za glasine da bi Vučević uskoro mogao biti deo trade paketa, jer prednost dobijaju Biyombo pa čak i Ibaka.\nNo, ovoga puta glavni razlog za Vučevićevo izbijanje sa terena su bolovi u desnom donjem delu leđa. Uzrok je nezgoda koja se dogodila na meču protiv Hornetsa, kada je Vučević nakon duela sa Royom Hibertom tresnuo na pod, ostajući da leži nekoliko sekunde pre nego što je odhramao u svlačionicu.\nIako je već sinoć protiv Atlante trebao biti u timu, Vučevič je povratak odložen zbog toga što je i dalje osećao bolove. Verovatni povratak na teren crnogorskog diva očekuje se možda već večeras protiv Clippersa, no izglednije je da će to biti u petak kada Magic izlazi na okršaj Brooklyn Netsima.\nInače Vučević u ovoj sezoni beleži 12.2 poena, 11 skokova, i 2.5 asistencije po meču, dok je u poslednjih 9 mečeva kada je počinjao sa klupe imao prosek od 13 poena, 10 skokova i 2.5 asistencije.\nSjajno veče za Dragića i Jokića


Beograd, 31. Decembar 2020. PR Objave: Saopštenje -\nH-Bridges tim je na nedavno završenom takmičenju IFEC 2020. osvojio drugo mesto, odnosno nagradu "The Outstanding Performance Award". U izuzetno jakoj konkurenciji sa preko 40 univerziteta širom sveta, ovo je veliki uspeh za nas i potvrda našeg kvalitetnog rada tokom protekle godine. Ponosni smo na činjenicu da je jedan tim iz Srbije uspeo da ostvari ovakav uspeh na prestižnom svetskom takmičenju.\nH-Bridges tim je na nedavno završenom takmičenju IFEC 2020. osvojio drugo mesto,\nodnosno nagradu "The Outstanding Performance Award". U izuzetno jakoj konkurenciji sa preko 40 univerziteta širom sveta, ovo je veliki uspeh za nas i potvrda našeg kvalitetnog rada tokom protekle godine. Ponosni smo na činjenicu da je jedan tim iz Srbije uspeo da ostvari ovakav uspeh na prestižnom svetskom takmičenju.\nIFEC (International Future Energy Challenge) je najveće svetsko takmičenje u oblasti\nenergetska efikasnost, tim, elektrotehnicki fakultet, h-bridges\nq: 19 - t: 0.03580 sec


Koncept roda u oblasti veštačke inteligencije i društvene robotike tema diskusija na Kaspersky NEXT 2019 – Personal magazin\nUsvajanje veštačke inteligencije (AI) i mašinskog učenja se brzo širi. Sa ovim porastom došlo je do razvoja rešenja zasnovanih na konceptu roda, kako bi se veštačka inteligencija što više približila…\nUsvajanje veštačke inteligencije (AI) i mašinskog učenja se brzo širi. Sa ovim porastom došlo je do razvoja rešenja zasnovanih na konceptu roda, kako bi se veštačka inteligencija što više približila potrebama korisnika. Od satelitskih navigacionih sistema u kolima do glasovnih asistenata u pametnim zvučnicima, korisnici postaju sve više naviknuti na korišćenje ovakvih rešenja u svakodnevnici. Ali kako korisnici postaju sve više tehnički potkovani, da li je upotreba koncepta rod zaista neophodna u 2019. godini?\nNa ovogodišnjoj konferenciji Kaspersky NEXT održanoj u Lisabonu, učesnici su imali prilike da saznaju nešto više o upotrebi roda u oblasti veštačke inteligencije i društvene robotike. Učesnici su imali priliku da od stručnjaka i istraživača kompanije Kaspersky, kao i od drugih eksperata saznaju nešto više o ovom provokativnom tehnološkom trendu koji se neprekidno razvija.\nU ponedeljak, 14. oktobra, bezbednosni istraživač kompanije Kaspersky Dejvid Džejkobi (David Jacoby) – član tima za globalno istraživanje i analizu – bio je domaćin i moderator panel diskusije na temu uloge roda u oblasti veštačke inteligencije. Osim njega na panelu su učestvovali i njegov kolega, stručnjak za malver Aleksej Malanov (Alexey Malanov), Tomas Ramž (Thomas Ramge) novinar i član strateškog odbora u AI poslovnoj školi AG u Cirihu i Kriti Šarma (Kriti Sharma), osnivač platforme „AI for Good”.\nDelegati na konferenciji bili su pozvani da posmatraju kako se odvija diskusija, dok su se panelisti fokusirali na motive iza pripisivanja roda i drugih ljudskih osobina veštačkoj inteligenciji, koliko se prijatno korisnici osećaju kada koriste veštačku inteligenciju određenog roda i da li je veštačka inteligencija sa određenim rodom zaista potrebna.\nSledećeg dana, Ramž je bio moderator diskusije okruglog stola i ponovo su mu se pridružili Malanov, Džejkobi i Šarma kao i Toni Belpaeme (Tony Belpaeme) – profesor na Univerzitetu u Gentu i profesor robotike i kognitivnih sistema na Univerzitetu u Plimutu u Ujedinjenom Kraljevstvu. Grupa je pričala sa manjom publikom medijskih predstavnika i delegata, istražujući uticaj podučavanja veštačke inteligencije ljudskim osobinama i potencijalnog rizika koji to može uzrokovati. Diskutovali su o tome da li su potrebne kontrole kako bismo regulisali kako organizacije programiraju osobine veštačke inteligencije i razmatrali da li mašine mogu da se poduče etičkom rasuđivanju.\n„Kaspersky NEXT samit je idealna prilika za diskusiju o upotrebi veštačke inteligencije među kompanijama i korisnicima. Konkretno, koncept roda se koristio za pokretanje različitih usluga, tehnologija i proizvoda. Međutim, u 2019, da li je ovo zaista potrebno? Naš panel i diskusija na okruglom stolu nam pomažu da načnemo ovu fascinantnu temu, istražujući kako veštačka inteligencija sa određenim rodom može dovesti do drugih, štetnih pristrasnosti prilikom dizajniranja rešenja i šta može da se učini da bi se osigurala neutralnost tehnologije”, izjavio je Džejkobi.\nPrateći dokument, Od naučne fantastike do moderne realnosti: izučavanje roda u veštačkoj inteligenciji, dostupan je za preuzimanje.\nZa više informacija o Kaspersky NEXT konferenciji, posetite posvećenu veb-stranicu.\nKoncept roda u oblasti veštačke inteligencije i društvene robotike tema diskusija na Kaspersky NEXT 2019 was last modified: October 16th, 2019 by Redakcija


Tag / Priština / Vesti online\nBlic, Vestionline 1 komentar\nIznenađenje: Ko je najviše profitirao od taksi koje je Priština uvela Srbiji i BiH?\nKosovske takse na robu iz centralne Srbije koja su na snazi punih sedam meseci, napravile su odličan posao za neke susedne, ali i daleke zemlje, piše "Blic".\nLinta: Rezolucija suluda, ali očekivana odluka\nPredsednik Saveza Srba iz regiona Miodrag Linta ocenio je danas da je usvajanje Rezolucije o lažnom genocidu Srbije na Kosovu 1998-1999. godine samo jedna u nizu suludih, ali očekivanih odluka...\nPriština: Uhapšena četiri lica osumnjičena za trgovinu organima\nU policijskoj operaciji u regionu Prištine uhapšene su četiri osobe osumnjičene za krivična dela "protivzakonite transplantacije i trgovine ljudskim organima".\nPriština: Usvojena rezolucija o "Genocidu Srbije na Kosovu"\nPoslanici Skupštine Kosova usvojili su rezoluciju o "Genocidu Srbije na Kosovu".\nVestionline, sputniknews.com 5 komentara\nTanjug, Vestionline 5 komentara\nJovanović: Dogovor sa Prištinom bez obzira na visoku cenu\nLider LDP-a Čedomir Jovanović ocenio je danas da Srbija mora ući u Evropsku uniju i NATO i mora se napraviti dogovor sa Prištinom, bez obzira na visoku cenu koju ćemo platiti, jer je taj dogovor...\nPriština: Problem sa oružjem, jer Kosovo nije član Interpola\nDačić odgovorio Đukanoviću\nOni žele lično da posreduju između Beograda i Prištine\nAngela Merkel i Emanuel Makron nudili su da se direktno uključe u dijalog između Beograda i Prištine ako Kosovo privremeno suspenduje takse, piše Blic.\n09:28 >> 12:59\nOštra poruka ambasadora SAD Prištini\nAmerički ambasador u Prištini Filip Kosnet protivi se tome da Priština ima za diplomatskog predstavnika osuđenog ratnog zločinca.\nTači pozvao SAD da se uključe u dijalog\nPredsednik privremenih prištinskih institucija, Hašim Tači, pozvao je danas SAD da se uključe u dijalog Beograda i Prištine, jer, kako kaže, bez njih tih pregovora ne može biti.\nObjavljeni zaključci berlinskog skupa\nBeograd i Priština su se složili da nastave sa naporima da implementiraju postojeće sporazume i da se konstruktivno uključe u dijalog za normalizaciju odnosa, kroz EU, sa ciljem postizanja...


Prijem za stručnjaka iz Solana Biča\nČlanovi Gradskog veća grada Subotice zaduženi za oblasti obrazovanja i socijalne zaštite i zdravstva, Nataša Aleksić i Ilija Đukanović, i koordinator za romska pitanja Stevan Nikolić, sastali su se danas, u Gradskoj kući, sa dr Džošuom Federom, dečjim i porodičnim psihijatrom iz Solana Biča, grada u američkoj saveznoj državi Kalifornija. Razgovaralo se o temama vezanim za obrazovanje, socijalnu zaštitu i zdravstvo.\nTokom srdačnog susreta Džošua Feder je istakao da je podrška dece u ranom uzrastu veoma bitan faktor za dalji napredak deteta u obrazovnom sistemu, ali i izgradnju kvalitetnog društva.\nNa sastanku se govorilo i o Međunarodnoj konferenciji „Šta nam mala deca govore”, koja će se održati 20. i 21. septembra u centru „Sava” u Beogradu, u organizaciji Udruženja „Pomoć deci”, iz Beograda.\nKonferencija će, kako je rečeno, biti organizovana u okviru programa „Partnerstvo za pomirenje kroz predškolsko vaspitanje, obrazovanje i razvoj u Evropi” (PRECEDE) koji se, uz podršku Evropske komisije, primenjuje dve godinе u Srbiji, na Kosovu, u Crnoj Gori, Makedoniji, Albaniji i Hrvatskoj.\nCilj programa PRECEDE je primena najboljih praksi za podizanje male dece i, zajedno sa vaspitačima i roditeljima, pronalaženje delotvornih načina za njihovo obrazovanje i vaspitanje kao budućih građana demokratskog društva, navedeno je u saopštenju.\nNakon sastanka u Zelenoj sali Gradske kuće, stručnjak iz Kalifornije je sa domaćinima obišao objekat Predškolske ustanove „Naša radost” u MZ „Peščara” i Osnovnu školu „Sečenji Ištvan”, gde ga je rukovodstvo ovih vaspitno-obrazovnih ustanova upoznalo sa radom, kao i sa njihovim potrebama. Istaknuti stručnjak ponudio je mogućnost za razmenu iskustava sa stručnim saradnicima.\nPred kraj dana, dr Džošua Feder je, u prepunoj sali Udruženja „ZaJedno”, održao prezentaciju o ranoj stimulaciji deteta i značaju za njegov dalji razvoj.


Predsjednik FBiH Marinko Čavara na Godišnjem sastanku Odbora guvernera Europske banke za obnovu i razvoj 08. svibnja. 2019.\nPredsjednik Federacije BiH Marinko Čavara nazočio je zvaničnom otvaranju Godišnjeg sastanka Odbora guvernera Europske banke za obnovu i razvoj (EBRD) koji se održava u Sarajevu od 7. do 9. svibnja.\n„Godišnji sastanak Odbora guvernera Europske banke za obnovu i razvoj je značajan za Federaciju BiH i BiH, i zasigurno će privući sve one koji, na neki način, odlučuju o određenim projektima koji se tiču Bosne i Hercegovine. Ovi skupovi su dobra prigoda da se ljudi upoznaju, približe jedni drugima, da bolje upoznaju situaciju u BiH, te da mi upoznamo kakvi su mehanizmi funkcioniranja europskih institucija i svih onih institucija koje su sklone da pomognu BiH, i ne samo da pomognu, već imaju i svoj financijski interes. Iz tog razloga trebamo podupirati ovakve skupove, a isto tako, maksimalno ih iskoristiti, kako bi u budućnosti imali što bolje posljedice i efekte ovakvih skupova. Jasno je da Federaciji BiH i BiH treba jači investicijski zamah, jača ekonomija, kako bi prvenstveno omogućili što bolji život u BiH i kako bi omogućili da svi oni koji razmišljaju da odu bilo gdje iz BiH da ipak vide svoju budućnost i perspektivu u BiH. Nadam se da ćemo što prije formirati Vijeće ministara BiH, a samim time, dati i novi pokazatelj, nove smjernice koje će nova vlast poduzeti za razvitak BiH.“, kazao je Predsjednik Federacije BiH u izjavi za medije.


Rekordna naplata poreza u avgustu 2015. godine - Računovodstvo AKTIVA sistem\nRekordna naplata poreza u avgustu 2015. godine\nPoreska uprava je na svojoj zvaničnoj internet stranici, dana 2. septembra 2015. godine, objavila sledeću vest:\nPoreska uprava Republike Srbije je proteklog meseca ostvarila najveću naplatu poreza od početka 2015. godine. Tokom avgusta meseca ukupno je naplaćeno 60,517 milijardi dinara, odnosno nepunih 5 milijardi više od planiranog iznosa.\nUkupan indeks naplate u avgustu iznosi 108,7 i nastao je kao rezultat naplate koja je poboljšana i u naplati Poreza na dohodak, Poreza na dodatu vrednost kao i naplati akciza. Jedino je Porez na dobit preduzeća realizovan približno planiranom nivou, dok su svi ostali segmenti značajno viši.\nTim povodom, direktor Poreske uprave Dragana Marković je izjavila: „Ovakav rast naplate vidim i kao interni rezultat rada zaposlenih, ali i kao rast poverenja poreskih obveznika u Poresku upravu kao instituciju. Nastavićemo sa aktivnostima ujednačavanja poreskog tretmana prema svim obveznicima jer smatram da je to pravi put za sticanje poverenja svih obveznika i dalji rast ukupne naplate. Takođe, nastavićemo sa intenzivnim aktivnostima na naplati poreza ali i pooštravanju fiskalne discipline i u budućem periodu.“\nPoređenja radi, u avgustu 2014.godine svi parametri su imali ostvarenja niža od planiranih i ukupna naplata u avgustu 2015.godine u odnosu na isti mesec pre godinu dana viša je za 11,1 milijardu dinara, odnosno čak 22%.


Aleksandar Mitrović je zvezda prelaznog roka i za njegove usluge zainteresovana su čak četiri kluba iz najjače lige na svetu, Nemanja Matić je povratio poverenje Olea Gunara Solskjera u Mančester junajtedu, Luka Milivojević je kapiten Kristal Palasa... a sada bi mogao da im se pridruži još jedan član srpske reprezentacije!\nKako pišu španski mediji, Nemanja Maksimović bi uskoro mogao da napusti Španiju i preseli se u London u redove Vet Hema!\nMaksimović je ove sezone nezamenljiva karika u španskom timu u koji je stigao u transferu vrednom 4,5 miliona evra iz Valensije. I letos je bilo govora o tome da bi član generacije mlade reprezentacije Srbije koja je postala svetski šampion mogao da promeni sredinu.\nHetafe je tada odbio sve ponude, a navodno bi vrednost Maksimovićevih usluga u ovom trenutku bila oko 15 miliona evra.


Foto: Goran Srdanov, EPA/Olivier Hoslet, Tanjug/Dimitrije Goll, Predsedništvo Republike Srbije / RAS Srbija\nSa druge strane, Srbija je pohvaljena za ekonomske reforme, regionalnu saradnju i uzdržanost u slučaju nametanja trgovačkih taksi od strane Prištine.\nParlament, kao i u prethodnom izveštaju, ostaje jedna od najkritikovanijih institucija, zbog "parlamentarnih praksa vladajuće koalicije koje su vodile opadanju zakonodavne debate, kao i daljem opadanju nadgledanja izvršne vlasti od strane parlamenta.\nOpšta ocena izveštaja je da je "Srbija umereno pripremljena i postigla je izvestan napredak u pregovorima".\nSrbija je pohvaljena kada je reč o ekonomskim kriterijumima. Navodi se da su fiskalna prilagođavanja tokom prethodnih godina značajno poboljšala održivost javnog duga.\n- Stabilnost finansijskog sektora je sačuvana i performanse tržišta rada su poboljšane sa izuzetkom stope aktivnosti mladih, koja je opala. Velike strukturne reforme javne uprave, poreske uprave i državnih preduzeća napredovale su polako - piše u dokumentu.\nTakođe, navodi se da država i dalje ima snažan udeo u ekonomiji, kao i da je privatni sektor i dalje nerazvijen i da ga ometaju slabosti u vladavini prava i sprovođenju borbe protiv konkurencije.\n- Investicije su se povećale, ali su i dalje nedovoljne - piše u tekstu.\n2) DIJALOG BEOGRADA I PRIŠTINE\nSrbija je pohvaljena i kada je reč o dijalogu Beograda i Prištine. Navodi se da je pokazala suzdržanost u svom odgovoru na uvođenje taksi od strane prištinskih vlasti.\n- Međutim, Srbija treba da uloži značajne napore, posebno u svojim međunarodnim odnosima, da uspostavi povoljno okruženje za zaključivanje pravno obavezujućeg sporazuma sa Kosovom. Takav sporazum je hitan i presudan da bi i Srbija i Kosovo mogli da napreduju na svom evropskom putu - navodi se u dokumentu.\nKonstatovano je i da nije ostvaren napredak u vezi sa ZSO, što se pripisuje prištinskim vastima kao kritika, koje bi prema mišljenju Evropske komisije trebale da se angažuju oko toga.\nPiše i da bez daljeg odlaganja mora biti primenjen energetski sporazum Srbije i Kosova.\n3) PRAVOSUĐE - "Zabrinjavajuć prostor za politički uticaj"\nOdređeni napredak je napravljen i kada je reč o pravosuđu, i to pre svega u smanjenju broja starih izvršnih predmeta i praćenju mera za usklađivanje sudske prakse.\nIzveštaj konstatuje da je u toku proces ustavne reforme, čiji je cilj usklađivanje Ustava sa evropskim standardima za pravosuđe.\nMeđutim, piše i da treba revidirati sistem za imenovanje i ocenjivanje sudija i tužilaca, kako bi se omogućilo zapošljavanje i karijera na osnovu zasluga.\n- Trenutno, prostor za politički uticaj ostaje zabrinjavajuć - piše u izveštaju, sa osvrtom na praksu da državni funkcioneri nastavljaju javno da komentarišu tekuće istrage, sudske postupke, pojedine sudije i tužioce.\n4) SPOLJNA POLITIKA - Usklađena sa EU više od 50 odsto\nSpoljna politika Srbije usklađena je sa politikom EU 53 odsto, štu u prevodu znači da je usklađena sa 46 od 87 evropskih deklaracija u toj oblasti.\nKada je reč o bezbednosnoj i odbrambenoj politici (Poglavlje 31), Srbija je umereno pripremljena za članstvo, a navodi se da i dalje postoji neusklađenost sa restriktivnim merama koje se odnose na Rusiju i Venecuelu, kao da i dalje postoji podrška teritorijalnom integitetu i suverenitetu Ukrajine.\n5) PARLAMENT - Zloupotreba i bojkot\nVeoma ozbiljne kritike, doduše kao i u prethodnom izveštaju, odnose se na rad Skupštine Srbije, kao najvišeg zakonodavnog tela u zemlji.\n- Parlamentarna praksa vladajuće koalicije dovela je do pogoršanja zakonodavne rasprave i kontrole, i "potkopala" parlamentarni nadzor nad izvršnom vlašću - piše u izveštaju.\nNavedeno je i na koji način je parlament zloupotrebljavan, pa između ostalog piše i da je "paksa vladajuće koalicije često sprečavala parlament da pravilno obavlja svoju zakonodavnu funkciju".\n- To je uključivalo spajanje nepovezanih zakona u jednu tačku za raspravu, predlaganje stotine amandmana koji nisu relevantni za sadržaj zakona. Ova praksa, čiji je cilj iskoristiti dodeljeno vreme za raspravu na sednicama, sistematski se koriste od decembra 2017. godine - piše u izveštaju Evropske komisije.\nKao i prošlog puta, i sada se navodi da je procenat usvajanih zakona po hitnom postupku i dalje visok, da to nije dobra praksa, a kao primer navodi se usvajanje budžetskih zakona za 2019. godinu upravo na ovaj način.\n- Postoji hitna potreba da se stvori prostor za istinsku međustranačku debatu i uslove da opozicija značajno učestvuje u radu parlamenta - piše, između ostalog u tekstu.\nNastavljen je rad na usklađivanju sa evropskim zakonodavstvom. Adekvatni finansijski i ljudski resursi i zdravi strateški okviri će biti presudni za tempo reformi. Srbija ima dobar nivo priprema u nekim oblastima kao što su pravo privrednih društava, intelektualna svojina, transportna politika, nauka i istraživanje, obrazovanje i kultura i običaji.\n7) JAVNA UPRAVA - Preveliki broj funkcionera na pozicijama\nKada je reč o javnoj upravi, u izveštaju se navodi da postoji napredak u oblasti pružanja usluga, a pohvaljeno je i usvajanje pojedinih zakona iz te oblasti.\nSa druge strane, razlog za brigu je prema ovom dokumentu "politički uticaj na imenovanja viših rukovodilaca, posebno u pogledu prevelikog broja funkcionera na pozicijama".\n- Sposobnost Srbije da privuče i zadrži kvalifikovano osoblje u upravi koja se bavi pitanjima EU je od ključnog značaja - piše u dokumentu.\n8) PROTESTI I BOJKOT\nU izveštaju o napretku pomenuti su i građanski protesti koji se od 8. decembra prošle godine dešavaju po gradovima u Srbiji koji su, kako se navodi, vremenom rasli. Piše i da su oni usledili kao reakcija na napad na lidera opozicione Levice Srbije Borka Stefanovića.\nTakođe, piše i da se zahtevi upućeni na adresu vlasti sa tih protesta odnose na slobodu medija i slobodne i poštene izbore, a piše i da bi Srbija trebalo da ispuni preporuke kada je reč o izborima koje su im uputili međunardoni posmatrači. Takođe, piše i da je nekoliko stranaka izrazilo nameru da bojkotuje parlamentarne izbore, ukoliko se ne ispune zahtevi kada je reč o izborima.\nJedna od neophodnosti je, prema izveštaju, stvaranje više prostora za međustranačku debatu.\n9) BORBA PROTIV KORUPCIJE\nZabeleženo je usvajanje zakona koji je odnose na borbu protiv korupcije, jedan u maju ove godine, a drugi prošle godine, ali se navodi da je još rano da se procenjuju njihovi efekti. Međutim, navodi se da korupcija prevladava u mnogim oblastima.\n10) ORGANIZOVANI KRIMINAL - Tek se čekaju rezultati istraga\nIako je Srbija ima određeni nivo pripremljenosti u borbi protiv organizovanog kriminala, navodi se da tek treba da uspostavi ubedljive rezultate u pogledu efikasnih istraga, krivičnog gonjenja i pravosnažnih presuda u slučajevima organizovanog kriminala, uključujući finansijske istrage koje vode do evidencije o zamrzavanju i konfiskaciji imovine stečene kriminalom.\nBroj osuđujućih presuda za organizovani kriminal (posebno u borbi protiv trgovine ljudima) i dalje je nizak.\n11) SLOBODA IZRAŽAVANJA - Zabrinjavaju pretnje i nasilje nad novinarima\nU izveštaju se kao razlog za ozbiljnu zabrinutost navodi da u pogledu slobode izražavanja nije postignut napredak. Sa druge strane, piše i da izrađena nova medijska strategija na transparentan i inkluzivan način, kao i da je treba usvojiti i primeniti.\n- Srbija treba da stvori okruženje za neometanu slobodu izražavanja, obezbedi poštovanje medijskih zakona, usvoji novu medijsku strategiju i obezbedi odgovarajuće finansiranje javnih servisa i transparentnost vlasništva u medijima - piše u dokumentu Evropske komisije, u kome se navodi da i dalje zabrinjavaju pretnje, zastrašivanje i nasilje nad novinarima.\nU vezi sa tim, piše i da je nekoliko slučajeva rešeno, da su podnete i krivične prijave, ali i da su istrage i konačne presude i dalje retke.\n12) ČLANSTVO U EU - Povećati ljudske i finansijske resurse\nKonstatovano je da je članstvo Srbije u EU i dalje strateški cilj, ali se ističe da se "ljudski i finansijski resursi za pristupanje EU moraju se povećati", kao i da bi Vlada Srbije trebalo da stavi veći naglasak na domaću komunikaciju o EU.\n- Inkluzivnost i transparentnost u vezi sa reformama vezanim za EU treba unaprediti kao prioritet. Srpski administrativni i pregovarački tim nastavio je da demonstrira spremnost i profesionalizam u procesu pregovora o pristupanju - navodi se u tekstu.\n13) REGIONALNA SARADNJA\nSrbija je pohvaljena da je zadržala svoj angažman u brojnim inicijativama za regionalnu saradnju, od procesa saradnje u Jugoistočnoj Evropi, Veću za regionalnu saradnju, CEFTA, Jadransko-jonskoj inicijativi, Procesu Brdo- Brioni...\nTakođe, navodi se da je učestvovala u implementaciji višegodišnjeg akcionog plana za razvoj regionalnog ekonomskog prostora na zapadnom Balkanu.\n14) IZBORI - Neuravnoteženo medijsko izveštavanje i nejasne granice između stranačkih i državnih aktivnosti\nZamerke stižu i na račun izbornog procesa, između ostalih i ta da postoji problem sa transparentnošću finansiranja partija i kampanje, ali i nejasne granice između stranačkih i državnih aktivnosti, neravnopravne zastupljenosti političkih takmaca u medijima...\nTakođe, navodi se da je potrebna sveobuhvatna revizija pravnog okvira o izborima, kako bi se regulisali svi bitni aspekti i rešile praznine i "rupe" u zakonu, kao i da nezavisna regulatorna tela moraju "proaktivno i delotvorno sprovode svoju ulogu praćenja i nadzora".\n- Neuravnoteženo medijsko izveštavanje prijavljeno na prethodnim izborima treba hitno rešiti. Ove reforme treba da budu preduzete na sveobuhvatan i transparentan način, kao prioritetne pred naredne izbore - piše u izveštaju.\nPohvaljena je digitalizacija biračkog spiska.\nMeđutim, navodi se da se tvrdnje o pritiscima na birače i javne službenike moraju istražiti, i da se odgovorni za po privedu pravdi.\n15) MIGRACIJE - Dobra ocena\nKada je reč o migracijama, i tu je ocena dobra, a navodi se i da je postignut određeni napredak u sprovođenju strategije integrisanog upravljanja granicama, i da je parafiran Sporazum o statusu evropske granične i obalske straže.\nIpak, Srbija bi trebalo da poštuje obavezu readmisije državljana trećih zemalja u skladu sa Sporazumom EU o readmisiji.\n- Štaviše, Srbija treba da se uzdrži od daljeg odstupanja od vizne politike EU - piše u izveštaju, koji možete pročitati na linku.


Potpredsednik Vlade Republike Srbije i ministar unutrašnjih poslova dr Nebojša Stefanović sastao se, tokom 88. Generalne skupštine Interpola koja se održava u Santjagu u Čileu, sa ministrom unutrašnjih poslova Republike Angole Euženijom Laborinjom.\nStefanović se zahvalio Angoli na podršci Srbiji u borbi protiv zahteva takozvanog Kosova za članstvo u Interpolu i izrazio zadovolјstvo što je i ove godine na Generalnoj skupštini pobedilo međunarodno pravo.\nMinistar Stefanović je naglasio da je na taj način još jednom sprečena politizacija najstarije policijske organizacije.\nMinistar Laborinjo istakao je da dve države povezuju prijatelјski odnosi i da Angola pruža podršku teritorijalnom suverenitetu Republike Srbije.\nNa sastanku je dogovoren i rad na memorandumu o saradnji u oblasti unutrašnjih poslova, koji će policijama dveju zemalјa omogućiti zajednički rad na borbi protiv organizovanog kriminala, terorizma i iregularnih migracija.\nMinistar Stefanović uputio je poziv ministru Laborinju da poseti Srbiju.


ŠOKANTNO: Menja se obračun prosečnih plata u Srbiji! | Vestinet.rs\nPočetna U FOKUSU\tŠOKANTNO: Menja se obračun prosečnih plata u Srbiji!\nPantelić je rekla da uzorak za izračunavanje prosečnih plata u Srbiji čine većim delom velike firme zato „što zapošljavaju veliki broj zaposlenih koji su predmet istraživanja RAD-1, a pored toga lakše mogu da odgovore zahtevu statistike i svakog meseca dostavljaju podatke o broju zaposlenih i masi isplaćenih zarada„.\nOna je rekla da se testira nova metodologija i da uporedni podaci ne pokazuju velika odstupanja u visini prosečnih plata zbog toga što je uzorak na osnovu koga su se do sada izračunavale prosečne plate „reprezentativan“. Nova metodologija izračunavanja plata za uzorak će uzimati sve poreske prijave, a prosečne plate će se izračunavati na osnovu obračunatih zarada za tekući mesec, što znači da u prosek neće ulaziti vanredne isplate zarada pred praznike koje se ne odnose na taj mesec, kao što je do sada bio slučaj.


Ljajić: Kamioni sa robom se i dalje vraćaju sa kosovskog prelaza – SDP Srbije\nPočetna/Vesti/Ljajić: Kamioni sa robom se i dalje vraćaju sa kosovskog prelaza\n„Ne znam da li će biti pojedinačnih slučajeva (prelaska robe), to je teško da u ovom trenutku anticipiram, ali ozbiljnije trgovine sasvim sigurno neće biti jer su formalne prepreke takve prirode da to onemogućavaju“, rekao je Ljajić u izjavi za Radio Slobodna Evropa (RSE).\nVlada Kosova je u subotu, 30. maja uvela dodatne trgovinske mere Srbiji, zabranivši upotrebu dokumenata za poljoprivredne i industrijske proizvode koji koriste „nazive mesta koji sadrže elemente koji su u suprotnosti sa Ustavom Kosova, bez imenovanja države, koji se ne oslovljavaju sa Republika Kosovo, i sadrže bilo kakav element koji poriče nezavisnost i suverenitet Republike Kosovo“.\n„Sa takozvanim recipročnim merama i formalno se ograničava i zabranjuje plasman robe iz Srbije prema Kosovu, zato što su uslovi takvi da nijedna kompanija iz Srbije ne može da ih ispuni“, naveo je Ljajić i dodao da nove mere „znače obustavu svakog vida trgovine“ Beograda i Prištine.\n„To bi faktički značilo i priznavanje Kosova i naši pogranični organi ne mogu da prihvate takva dokumenta i ta roba ne može da pređe na teritoriju Kosova“, dodao je Ljajić.\n„Zato što su u vremenu pandemije i krize Kosovu bile potrebne robe, naročito sirovine iz Srbije i nije bilo nikakvih dodatnih uslovljavanja nakon ukidanja takse od 100 odsto. Nisu zahtevane posebne mere ili procedure na administrativnim prelazima i roba je manje-više išla bez problema na tržište Kosova“, rekao je Ljajić za RSE.


UKOLIKO ŽELITE BOLJE JUTRO: dopisujte se pred spavanje | Happy BSC portal\nNavike koje imate tokom noći, odnosno sama rutina pre spavanja, mogu da utiču na to kako će da izgleda vaše jutro nakon buđenja.\nOsim što bi trebalo da izbegavate ispijanje kofeinskih napitaka i da gledanje televizijskog ekrana, zdravstveni stručnjaci tvrde da postoje pojedine tehnike koje, ukoliko se praktikuju uveče, mogu da vam jutro učine lakšim i produktivnijim.\nU nastavku vam otkrivamo osam iznenađujuće zdravih navika koje mogu da vam utiču na bolje jutro...\n1. Pripremite sve neophodne stvari za sutrašnji dan\nU večernjim satima primenite pravilo kojim se služe najorgazovaniji ljudi: pripremite sve stvari za jutro. To može biti garderoba koju planirate da obučete za posao, doručak koji ćete jesti čim ustanete ili čak zapisivanje liste obaveza koju treba da ispunite sledećeg dana.\n2. Dopisujte se\nUkoliko vodite stresan i užurban način života, sigurno biste u večernjim satima poželeli da odvojite vreme isključivo za sebe - da gledate zanimljivu televizijsku emisiju ili ispijate čašu vina, samo kako biste se opustili pre spavanja. Iako je ponekad ovaj ritual preporučljiv, stručnjaci savetuju da pre spavanja kontaktirate prijatelja, pozovete ga ili pošaljete poruku, jer će vam prijati konekcija sa ljudima i osetićete da niste sami.\n3. Sredite kuću\nMožda se ne smatra idealnim načinom za relaksaciju ali malo pospremanje po kući zapravo može da vas opusti, a narednog jutra ćete biti srećni što ste posao obavili na vreme. Ne postoji ništa što gore utiče na raspoloženje nego kada pomislite na neopran veš ili sudove koje ste ostavili kod kuće.\nNegovanje zahvalnosti je jedna od najmoćnijih navika koje možete imate jer predstavlja jednostavan, a tako koristan način za poboljšanje mentalnog zdravlja. Da biste bili srećniji, neka vam postane navika da izdvojite pet minuta pre odlaska na spavanje da zapišete tri stvari zbog kojih ste zahvalni tog dana - lepom vremenu, činjenici da ste zdravi i pravi, da ste okruženi prijateljima i porodicom koja vas voli, itd...\nAko već imate naviku da čitate knjigu pre spavanja, verovatno mi ne treba da vam kažemo zašto je ona korisna za vas. Međutim, ukoliko ste skeptični (ili znate da je to verovatno lepo u teoriji, ali zapravo nemate vremena za čitanje), reći ćemo vam da je čitanje knjige pre spavanja odlično za san i odmor tokom noći.\n6. Priuštite sebi masažu\nNe samo da vam ovo omogućava užitak i relaksaciju, već vas podstiče da odvojite trenutak u kome ćete ceniti svoje telo zbog svega što čini tokom dana. Možete da uzmete svoj omiljeni losion za aromaterapiju i odvojite vreme za opuštenu masažu ruku, nogu, bedara ili stomaka. Važno je da ostanete prisutni u trenutku i da uživate u svakom delu svog tela.\n7. Uživajte u šoljici čaja\nOsim što je lepa navika za uživanje, ritual pripreme čaja može da poslužiti i kao znak da je vreme da se dan privodi kraju. Zapravo, to može biti placebo efekat, ali će svakako delovati umirujuće na vaš nervni sistem. Kada je reč o izboru biljaka, preporučuje se korišćenje nane, majčine dušice, lavande, matičnjaka, jagorčevine, hmelja...\n8. Vođena meditacija za bolji san\nAko se u večernjim satima teško opuštate ili vam se čini da ne možete da "isključite" misli kako biste zaspali, vođena meditacija bi mogla da vam pomogne. Meditacija vam pomaže da regulišete disanje i može da vas dovede u sadašnji trenutak. Postoji mnogo aplikacija koje možete da koristite, uključujući Headspace i Calm, a dobro je znati da su obe besplatne.


Nudimo jasne odgovore na ključna pitanja – Podrinske\nPolitičke organizacije okupljene oko politike Tri tačke koju je predložio Nebojša Zelenović održala je inicijalni sastanak u Smederevu. Pored članova ovih organizacija, na skupu koji je održan online, prisustvovali su i predstavnici grupe građana „Budimo Smederevo“, te ugledni građani Smedereva. Politika Tri tačke je dobila punu podršku. Postignuta je saglasnost da u Smederevu počnu aktivnosti na okupljanju političkih organizacija, udruženja i građana oko principa ove politike.\nPredsednik Zajedno za Srbiju Nebojša Zelenović naglasio je da Tri tačke koje je predložio postavljaju osnovne temelje jedne dobre politike koja će ljudima u Srbiji ponuditi alternativu i vratiti im veru da su promene moguće. „Novi ljudi u politici, Srbija na Zapadu i rešavanje pitanja KiM samo su polazna tačka našeg okupljanja. Mi ćemo građanima zajedno ponuditi jasne odgovore na ključna pitanja.“, kaže Zelenović.\nPrema njegovim rečima, ova grupacija će pred građane Srbije izneti konkretne predloge za svaku od oblasti od kojih zavisi dobar život ljudi. „Daćemo jasan i realan plan kako da ljudi zarade više novca. Predložićemo sistem rada javnih preduzeća koji će obezbediti najbolje usluge po najnižim cenama. Uputićemo predlog niza konkretnih mera za zaštitu životne sredine i borbu protiv klimatskih promena. Predložićemo uvođenje sistema po kome će građani moći da direktno odlučuju kako će se trošiti novac iz budžeta, i tako osigurati da budu rešavani njima najvažniji problemi. Predložićemo i jasan program socijalne i zdravstvene zaštite, koji će osigurati da niko ne bude zaboravljen – izuzetno važno pitanje u svako doba, a naročito danas, kada se borimo sa zdravstvenom situacijom koju imamo. Ponudićemo i program reforme obrazovanja kojim će biti obezbeđeno moderno obrazovanje za 21. vek, kao i niz konkretnih mera kojima će biti omogućeno izdvajanje 2% državnog budžeta za kulturu.“, rekao je Zelenović.\nDobrica Veselinović iz Inicijative Ne davimo Beograd podvukao je da promene u državi kreću sa lokala i naglasio značaj zalaganja za rešavanje konkretnih životnih pitanja ljudi. „Gradovi moraju da se razvijaju tako da ispunjavaju potrebe svojih građana, posebno onih najugroženijih. Zaštita životne sredine i borba protiv klimatskih promena jedno je od ključnih pitanja sa kojima se suočavamo danas, i to je jedna od oblasti na koje ćemo staviti fokus naše politike, kako u Beogradu tako i u celoj zemlji.“, kaže Veselinović\nPredsednik Građanskog demokratskog foruma Zoran Vuletić poduvkao je značaj jasnog opredeljenja Srbije prema Zapadu i naglasio da to znači više od spoljene politike. „Na Zapadu se najbolje živi, a mi hoćemo da tako živi i u našoj zemlji. To je suština politike Srbija na Zapadu: jasno opredeljenje, pošteno partnerstvo, i ostvarivanje svega onoga što omogućava dobar život na Zapadu i ovde, kod nas, u Srbiji.“, rekao je Vuletić\nSastanak u Smederevu bio je drugi u nizu online sastanaka sa građanima i lokalnim organizacijama usmerenih na širenje naše otvorene građanske platforme. Ova kampanja se nastavlja narednih dana po gradovima i opštinama širom Srbije, a među prvima na redu su Sremska Mitrovica i Bor.


Ima li Partizan šanse da zadrži Rikarda? Evo šta on planira!\nPočetna stranicaFK PartizanIma li Partizan šanse da zadrži Rikarda? Evo šta on planira!\nNajbolji strelac Partizana pokazao se kao pun pogodak sada već bivšeg sportskog direktora Ivice Ilieva. Šta će se dogoditi na leto?\nRezultatski, Partizan ima očajnu sezonu, još jedino osvajanje Kupa bi moglo donekle da popravi utisak, ali postoji i nešto što može veoma da raduje sve u klubu, kao i navijače Partizana.\nPre svega, to je afirmacija pojedinih mladih igrača, poput Strahinje Pavlovića, nešto ranije i Svetozara Markovića, ali i odlična golgeterska forma Rikarda Gomeša tokom čitave sezone.\nDo sada, Partizanov napadač je odigrao 43 utakmice za crno-bele, postigao je 23 gola, uz tri asistencije, a da je malo manje bio sebičan u nekim važnim situacijama pred protivničkim golom, ovih asistencija je moglo da bude mnogo više.\nBilo kako bilo, u Humskoj su veoma zadovoljni njegovim učinkom, zimus su odbijali primamljive ponude za fudbalera sa Zelenortskih Ostrva, a mogu li i na leto da učine isto?\nŠta Rikardo planira, otkrio je u prazničnom izdanju Žurnala.\n„Imam ugovor do 2021. godine, tako da su moje misli vezane za Partizan. Mada, znam, u fudbalu je sve moguće, ali za sada sam 100 odsto fokusiran na Partizan.\nHajde da pokušamo da završimo sezonu na najbolji način, pa onda da planiramo budućnost”, istakao je Gomeš.\nNajnoviji pogodak za Partizan postigao je u 160. večitom derbiju na Marakani, ovoga puta iz jedanaesterca, ali to je bilo dovoljno samo da crno-beli ublaže poraz (2:1). Ipak, njegovi zemljaci sa Zelenortskih Ostrva slavili su i ovaj Rikardov pogodak.\n„Da, moj novi gol za Partizan protiv Crvene zvezde zavredeo je pažnju i proslavljen je na Zelenortskim Ostrvima. Moji zemljaci uveliko prate i podržavaju Partizan i znaju koliko nam je derbi važan”, objašnjava Partizanov golgeter.


Savez za Srbiju - Istinomer\nPočetna Oznaka: Savez za Srbiju\nSNS se nije prepucavala sa opozicijom\nPredsednica Vlade Repulike Srbije o bavljenju politikom u toku epidemije. 06. april 2020. godine – Emisija: „Ćirilica“, TV Happy\nVučićevi „bot” nalozi delili vesti Informera, Pinka i Aloa\nViše od 43 miliona tvitova podeljeno je sa mreže naloga koja je služila za podršku Aleksandru Vučiću i Srpskoj naprednoj stranci na mreži Tviter. Najveći broj profila koje je kompanija Tviter uklonila tokom januara i februara na ovoj mreži se pojavio sredinom 2018. godine. Osim što su retvitovali objave zvaničnog profila Aleksandra Vučića, u velikoj meri su i delili vesti Informera, Pinka i Aloa, ali i napadali opoziciju. Sve ovo je pokazalo istraživanje Centra za sajber politiku američkog Univerziteta u Stanfordu.\nFAKAT Na N1 ne gostuje niko ko se protivi SzS\nDa li je istinita tvrdnja Suzane Vasiljević da na N1 ne gostuje niko ko ima suprotne stavove Savezu za Srbiju? Kako je Istinomer ocenio izjavu predsednika Aleksandra Vučića da ne postoji nijedan čovek u zemlji koji je promenio više stranaka od Marinike Tepić?


TALIBANSKA VLADA OBEĆALA: Biće pojačana bezbednost u šiitskim džamijama\n16. 10. 2021. u 14:48\nTALIBANSKA vlada u Avganistanu obećala je da će pojačati bezbednost u šiitskim džamijama nakon drugog napada Islamske države (IS) u nedelju dana u kojem je poginulo više od 40 ljudi.\nAmerika hoće da nas uvuče u svoju "čorbu" u Avganistanu / Foto AP\nIslamska država je preuzela odgovornost za napad u petak u džamiji Fatima u Kandaharu gde su bombaši samoubice ušli u džamiju za vreme molitve i razneli se, piše Rojters.\nŠef policije u Kandaharu je rekao da će jedinice biti dodeljene za zaštitu šiitskih džamija koje su do sada čuvale lokalne dobrovoljne snage sa posebnom dozvolom za nošenje oružja.\n- Nažalost, oni nisu mogli da zaštite ovo područje, pa ćemo odrediti posebno obezbeđenje za zaštitu džamija - rekao je šef policije koje je na Tviteru objavio portparol talibana.\nOd preuzimanja vlasti talibana u Avganistanu, IS je izvela na desetine napda, od malih razmera na talibancke ciljeve do vilikih, poput samoubilačkog bombardovanja u petak i ubijanja civila.\nUBIJENA NAJMANJE 41 OSOBA U DŽAMIJI: Islamska država preuzela odgovornost za napad u Avganistanu\nUZNEMIRUJUĆI SNIMCI IZ DŽAMIJE U AVGANISTANU: Mrtvi leže na zemlji, oko njih krv i lom (FOTO/VIDEO)\n15. 10. 2021. u 12:05\nEKSPLOZIJA U DŽAMIJI: Novi napad u Avganistanu tokom molitve petkom - strahuje se da ima mnogo žrtava (VIDEO)\n15. 10. 2021. u 11:38\nČAVUŠOGLU NAKON SASTANKA: Talibani treba da formiraju inkluzivnu vladu\n15. 10. 2021. u 08:05\nAvganistan talibani Eksplozija u Avganistanu Avganistan vesti napad u džamiji


Jeftini letovi do Australije i Okeanije - Avio karte Australija i Okeanija - eSky.rs\nAvio karte do Australije i Okeanije\nPretražite letove do Australije i Okeanije\nProverite najbolje prilike za letove do Australije i Okeanije\n✔ Postoje li posebne ponude za letove do Australije i Okeanije na eSky.rs?\n✔ Mogu li se pobrinuti za osiguranje prilikom rezervacije leta do Australije i Okeanije?\n✔ Ako rezervišem let do Australije i Okeanije, mogu li da rezervišem ujedno i smeštaj?\n✔ Koje avio-kompanije nude letove do Australije i Okeanije?\nBudite sigurni, da na eSky.rs ponuda letova do Australije i Okeanije uključuje ne samo niskotarifne avio-kompanije, već i one koje su specijalizovane za visoki standard.\nPopularne zemlje: Jeftini letovi do Australije Jeftini letovi do Novog Zelanda Jeftini letovi do Francuske Polinezije Jeftini letovi do Fidžija Jeftini letovi do Kukovih Ostrva Jeftini letovi do Tuvalua\nPopularni aerodromi: Jeftini letovi do Sydney Kingsford-Smith Jeftini letovi do Brisbane Airport Jeftini letovi do Auckland Mangere Jeftini letovi do Perth Airport Jeftini letovi do Melbourne Tullamarine Jeftini letovi do Niue Airport


Drugi put u Kruševcu - na donjoj granici očekivanja, ali ipak uspešno!29.04.2013.\nU Centru za stručno usavršavanje u Kruševcu, 27. i 28. aprila 2013. godine održan je seminar sa programom "Odeljenjski starešina/vaspitač u domu kao posrednik u konfliktima učenika" za zainteresovane iz osnovnih i srednjih škola.\n17 učesnika na kraju seminara ocenilo je i dalo svoje mišljenja o efektima zajedničkog dnodnevnog rada sa autorsko-realizatorskim timom.\nUkupna ocena za seminar prema podacima iz upitnika Zavoda za unapređivanje obrazovanja i vaspitanja iznosi 3.52 (maksimalna je 4), a prema evaluacionoj listi autora 4.59 (maksimalna 5).\nOcenjujući ovu realizaciju kao specifičnu proveru svojih pre svega profesionalnih kompetencija i kapaciteta, autorsko-realizatorski tim je o dobrim stranama ovog seminara u Izveštaju o realizaciji koji se dostavlja Zavodu napisao:\n- Ostvaren je standardan nivo realizacije programa i potvrđena opravdanost planiranih promena usmerenih na povećanje efikasnosti i kvaliteta programskih sadržaja.\n- Registrovane su očekivane reakcije značajnog broja učesnika u okviru evaluacije prvog radnog dana.\nOva druga konstatacija je u vezi sadržaja zapisa u izveštaju koji se odnosi na eventualne probleme i teškoće (može se u izvornom obliku videti u dnevnoj evaluaciji na kraju prvog radnog dana):\n"Uočljivo prisustvo i ispoljavanje negativne motivacije za učešće na seminaru (posebno prvog radnog dana), malog, ali u odnosu na veličinu grupe ipak značajnog broja učesnika."\nTokom seminara dobijena je potvrda (vidljivo na fotografiji u prilogu ove vesti) da su dešavanja u Centru za stručno usavršavnje značajna na nivou gradske uprave, i da je izveštavanje o njima putem lokalne TV stanice ažurno i sadržajno.\nNaravno da i informisanje putem našeg sajta mora da bude na tom nivou, pa vas pozivamo da sve detaljne informacije potražite, pročitate (i čujete) na odgovarajućim stranama.


Промена Устава у области правосуђа услов за даљу реформу правног система\nHomePolitikaPromena Ustava u oblasti pravosuđa uslov za dalju reformu pravnog sistema\nMinistarka pravde u Vladi Republike Srbije Maja Popović i predsednik Narodne skupštine Ivica Dačić učestvovali su na prvom javnom saslušanju o Predlogu za promenu Ustava Republike Srbije u oblasti pravosuđa, koje je održao Odbor za ustavna pitanja i zakonodavstvo Narodne skupštine.\nPopović je ovom prilikom izjavila da će promena Ustava u oblasti pravosuđa biti uslov za dalju reformu pravnog sistema i najznačajnija reforma u oblasti vladavine prava, kao stuba svakog demokratskog društva.\nOna je u tom smislu naglasila da su promene Ustava važne, jer treba da doprinesu unapređenju kvaliteta pravde, kao i većoj nezavisnosti, nepristrasnosti, stručnosti, odgovornosti i efikasnosti pravosuđa.\nIstovremno, ministarka pravde je istakla da su analizirane postojeće odredbe Ustava sa stanovišta opštih međunarodnih i evropskih standarda sadržanih u dokumentima Evropske unije, Ujedinjenih nacija, Saveta Evrope (Venecijanske komisije, Grupe država protiv korupcije (GRECO), Evropske komisije za efikasnost pravosuđa (CEPEJ), Konsultativnog veća evropskih sudija, Konsultativnog veća evropskih tužilaca i Evropske mreže saveta pravosuđa).\nNa prvom javnom slušanju istaknuto je da su promene Ustava u oblasti pravosuđa neophodne u cilju uspostavljanja boljeg sistema predlaganja, izbora, premeštaja i prestanka funkcije sudija, predsednika sudova, javnih tužilaca i zamenika javnih tužilaca.\nU toku prvog, od više javnih slušanja koja će biti održana na temu promene Ustava Republike Srbije u oblasti pravosuđa, Dačić je istakao je da je Ministarstvo pravde nosilac aktivnosti ne samo kada su u pitanju promene Ustava, već i u drugim oblastima za čiju realizaciju je potrebna puna koordinacija svih organa, navodi se u saopštenju Ministarstva pravde.


Zbog popularnosti brada i brkova pala prodaja žileta - Trebevic.net\nZbog popularnosti brada i brkova pala prodaja žileta\nKompanija “PROCTER&GAMBLE”, uprkos rastu ukupne prodaje, zaključila je drugo tromjesečje ove godine s gubitkom od 5,2 milijarde dolara zbog sve veće popularnosti brade i brkova!\nNaime, već izvjesno vrijeme pada poslovanje i prodaja “žileta”.\nKompanija koja se bavi prodajom robe široke potrošnje, poput brendova “Tide” i “Bounty” papirnih maramica, saopštava da smanjenje vrijednosti poslovanja sa “Gillette” dolazi kao posljedica slabljenja prodaje.\nTrošak tog smanjenja iznosio je osam milijardi dolara.\nKompanija objašnjava da je povećana društvena popularnost brade i brkova, a poslovanje je dodatno pogođeno i pojavom novih konkurenata na razvijenim tržištima.\nGlavni finansijski direktor ove firme Jon Meler tvrdi da, uprkos svemu, segment njege, koji obuhvata najviše globalnih proizvoda te kompanije, ostaje dugoročno održiv.


Antiruske sankcije: Merkelova protiv biznismena - Sputnjik Srbija\n00:01 25 Septembar 2020\n16:09 25.12.2015 (osveženo 16:29 26.11.2016) Preuzmite kraći link\nNaime, u oktobru 2015. godine, američko Ministarstvo pravde je izjavilo da moskovska filijala „Dojče banke“, obavlja transakcije uz učešće američkog državljanina, čime je narušen režim sankcija protiv Rusije. U junu je ruska kompanija, čijih je 65 odsto akcija u vlasništvu nemačkog „Simensa“, potpisala ugovor o izgradnji gasnih turbina za krimske elektrane. Iako taj ugovor formalno ne krši sankcije, on nije „u duhu“ ovog režima. Na kraju krajeva, i „Severni tok 2“ se ne poklapa sa težnjom EU da diverzifikuje izvore energenata, ističe „Blumberg“.\nKao drugo, kancelarka Merkel ne može da utiče na situaciju jer se „Severnim tokom“ bave privatne kompanije, poput E.ON i BASF.\nZa razliku od visokih evropskih funkcionera, preduzetnici su veoma brzo shvatili da sankcije vode u ćorsokak.\nNemački preduzetnici su iza zatvorenih vrata pregovarali sa šefom ruske diplomatije Sergejom Lavrovom, kao i sa prvim potpredsednikom ruske Vlade Igorom Šuvalovom. Pozivajući se na sopstvene izvore, ruski dnevnik „Komersant“ je tada ocenio da su nemački biznismeni i ruski političari razgovarali o „očuvanju poslovnih veza za vreme sankcija“.\nSastanku su prisustvovali predstavnici uticajnih nemačkih kompanija, poput „Metro AG“, „Dajmler AG“, „Simens“, „Vinterhol Holding“. Prema rečima izvora lista „Komersant“, ove kompanije su „mesecima pokušavale da ubede Vladu Nemačke da ne uvodi sankcije Rusiji, jer bi to moglo naškoditi zajedničkom biznisu“.\n„Da bi stvar bila još gora, prema rečima predsednika zajednice bavarskih preduzetnika Alfreda Gafala, za prvih devet meseci 2015. godine uvoz je opao za 27,9 odsto. Predstavnici bavarskog biznisa i dalje insistiraju na tome da je produžavanje antiruskih sankcija pogrešan put i da je raskidanje istorijskih veza sa Rusijom neprihvatljivo. Osim toga, sankcije nisu doprinele rešavanju ukrajinske krize“, napisao je Gafal u autorskom tekstu za „Handelsblat“.\nI u „Blumbergovoj“ analizi se navodi da zbog sankcija EU ruski BDP je pao samo za 0,3 odsto, tako da se može reći da su sankcije imale „isključivo politički značaj“.\n„Kancelarka se oglušila o stav srednjeg biznisa i to će je 2017. koštati glasova na izborima, ukoliko sankcije ne budu ukinute pre toga. Smatram da je Vašington pritiskao Berlin, kako bi Evropa sledila američku politiku. Ukoliko zvanični Berlin promeni stav povodom Rusije, to će uraditi i cela EU“, rekao je Šulce.\nI Aleksandar Kamkin iz Centra za nemačke studije Ruske akademije nauka kaže za „Sputnjik“ da je nemački biznis svestan činjenice da „gubi rusko tržište“.\nA ovo tržište je veoma važno, jer na njemu posluje više od 6.000 nemačkih kompanija. Nemački industrijski gigant „Simens“ ima oko 5.000 saradnika u Rusiji, predstavništva u većini gradova i nekoliko fabrika.\nseverni tok, efekti, sankcije